text:
Share this on WhatsApp
Banda di su funcion pa cu reproduccion, sex ta importante den cualkier relacion di pareha, pa diferente motibo. Sex tin varios beneficio, tanto fisico como emocional.
Den e area fisico estudionan ta demostra cu sex ta yuda kima caloria y vet, cu beneficionan parecido na ehercicio. Hendenan cu ta haci sex frecuentemente tin e tendencia di drumi miho, locual ta yuda nan sistema imunologico. Tambe nan tin e tendencia di cuida nan curpa miho, come miho y haci cosnan cu ta cuadra cu un bida saludabel.
Sex ta algo sumamente beneficioso, no solamente pa e salud personal pero tambe pa e salud di e relacion en general.”
Sex ta beneficia tambe e salud emocional individual. E ta crea un sentido di intimidad, coneccion, satisfaccion y placer pa esnan cu ta practic’e regularmente. E contacto fisico ta resulta den nivelnan halto di oxytocin, cu ta wordo produci durante sex y sunchimento. Oxytocin ta conoci como e “love/cuddle hormone” cu ta promove sentimientonan amoroso. Un orgasmo generalmente lo reduci stress door cu e ta haci cu e curpa ta produci ‘endorphins’, e tipo di hormona aki ta activa centronan di placer den bo cerebro cu ta crea sintimento di intimidad y relahacion y ta yuda contra depresion.
Sex ta algo sumamente beneficioso, no solamente pa e salud personal pero tambe pa e salud di e relacion en general. Satisfaccion sexual ta relaciona cu un bon calidad di bida. E frecuencia di sex ta influencia bo sentido di “well-being” y satisfaccion cu bo mes y cu bo pareha. Den un relacion, sex ta promove stabilidad, pasobra e ta stimula coneccion (‘bonding’), especialmente ora cu e deseo sexual di ambos wordo satisface.
Ora abo y bo pareha ta sexualmente satisfecho, boso auto-estima ta subi, no solamente riba cama pero tambe den otro areanan di bida. Un bida sexual satisfactorio ta pone’bo sinti bo mes mas atractivo, mas deseable y mas sigur di bo mes, locual na su turno ta haci’bo un persona generalmente mas agradabel, positivo, carismatico y social den area personal y ta pone’bo bira mas asertivo y cu mas curashi pa tuma riesgonan den area profesional.
Ami semper ta respeta e motibonan valido cu parehanan por tin pa abstene.”
Tin relacionnan den cual sex no ta wordo considera importante of no ta existente. Ami semper ta respeta e motibonan valido cu parehanan por tin pa abstene. Por ehempel malesa, invalidez of a-sexualidad, ta cosnan cu ta fuera di nan control. Pero si esakinan no ta al caso, mi kier enfatisa cu sex no solamente ta bon, sino HOPI importante. Pasobra solamente sex ta ofrece e nivel di intimidad necesario pa mantene e coneccion y e chispa den e relacion y preveni cu un relacion romantico poco poco ta caba na nada. Sin sex, cu paso di tempo no lo resta nada mas cu un ‘roommate-relationship’ of un partnership financiero/social, locual ta alimenta e riesgo, cu un of ambos lo bay busca intimidad pafo di e relacion.
… mi kier enfatisa cu sex no solamente ta bon, sino HOPI importante.”
Hopi bes e pregunta ta surgi: cuanto biaha pa siman ta normal? Aunke personalmente mi no ta gusta defini un bon relacion sexual a base di cantidad, sino a base di calidad, mi por bisa cu, segun estudionan, un minimo di un biaha pa siman ta wordo considera como normal. Pero locual ta ‘normal’ ta diferente pa tur hende y ta depende mas bien di expectativanan propio. Factornan manera, por ehempel, intensidad di e encuentro, e nivel di pasion, deseo, excitacion, orgasmo y satisfaccion sexual tambe ta hunga un rol.
Love Coach Desiree Swaen. Potret: Ayrton Tromp
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


c: text/html

text:
Informashon pa prensa
Nos ta apresiá e atenshon di prensa pa BON DOET tur aña di nobo. Via di komunikado di prensa nos lo tene tur miembro di prensa na altura di e desaroyonan pa ku BON DOET. Tambe nos lo sòru pa oportunidat pa hasi entrevista ku e organisashonnan partisipante. Durante e dos dianan di BON DOET gustosamente nos ta invitá miembronan di prensa pa e apertura i klousura ofishal i nos ta parti un ruta pa por bishita kualkier djòp i tira un bista riba e bon trabounan. Si tin kualkier pregunta, por tuma kontakto libremente ku nos.
Kontakto ku organisadó di BON DOET
BON DOET TEAM
Tel: + 599 785 4306
Email: bondoetteam@gmail.com

robotstxt: allowed

filter: keep


text:
Vision di Jump18 pa elimina incidencia di obesidad infantil na Aruba
Jump18 ta un programa di prevencion di obesidad pa mucha y hoben lansa den luna di october. E programa ta consisti di un ekipo di hobennan profesional di salud na Aruba y un pediatra cu a desaroya un iniciativa pa capacita e muchanan y nan mayornan pa mehora nan salud y bienestar.
E filosofia di Jump18 ta motiva y permiti cu e muchanan di Aruba y nan mayornan por biba un estilo di bida sostenibel y saludabel necesario pa preveni e efectonan dañino di obesidad infantil.
Amy van der Linden, encarga cu e business plan y process development, ta conta cu e programa ta bayendo hopi bon. E programa tin 18 participante actualmente entre 4 aña y 18 aña di edad. El a splica cu e participantenan tin sesionnan di ehercicio tres biaha pa siman y esey ta tuma luga mas tanto na lugarnan publico y riba diabierna nan ta haci nan ehercicionan na lama.
“Nos ta echt enfoca ariba usa espacionan publico, pa despues di e programa nan por sigui bay eynan y sigui cu nan mesun ehercicio. Pasobra esey ta e meta di nos, cu nan por sigui cu ehercicio y nan estilo di bida saludabel despues cu e programa caba”, Srta. Van der Linden a bisa.
El a splica tambe cu cada dos siman e mucha y hobennan tin tayernan interactivo cu ta siña nan tocante cuminda saludabel y nan ta siña aplica e habilidadnan cu nan ta siña durante e consultanan. Un diasabra pa luna e participantenan tin “carousel consultations” unda cu nan ta wak un dietista, un case manager y e pediatra y nan ta ricibi tips y e dietista, case manager y pediatra ta check kico e muchanan mester y ta guia nan con pa haci e cambionan den nan estilo di bida.
E programa Jump18 ta dura seis luna y cada tres luna nan tin midimento, unda cu e ekipo ta check e progreso di e participantenan. “Nos ta haci un fitness test, dus esey tambe parti dje y nos ta echt check kico a cambia y tambe nos ta puntra pa feedback. E programa ta dura seis luna pero nos meta ta cu despues di e seis luna nan por sigui nan mes cu e hermentnan cu nan a siña durante e programa”, van der Linden a splica.
El a subraya cu e ekipo di Jump18 kier haci e programa aki un proyecto a largo plaso y e prome grupo di participantenan aki ta parti di e proyecto piloto. “Nos kier sigui, nos kier laga esaki bira un proyecto a largo plaso. Y djis pa e piloto aworaki nos a dicidi di hacie asina pa check con e ta bay y kico nos por cambia pa haciele mas eficiente tambe. Pero otro aña sigur nos kier cuminsa atrobe y check si nos por expande pa yuda mas hende, pasobra nos meta ta pa haciele un proyecto a largo plaso”, el a agrega.
Srta. Van der Linden ta conta tambe cu nan ta ricibi hopi feedback positivo di parti di e participante- y mayornan. El a enfatisa cu nan enfoke ta pa haci e actividadnan y e ehercicionan leuk pa e muchanan y nan enfoke ta pa e muchanan y hobennan mehora riba nan mes y competi pa ta e miho.
“E feedback di e mayornan ta hopi positivo. Nan ta bisa cu e muchanan gusta bay y nan ta echt anticipa pa tur nos sesionnan, dus esey ta hopi leuk pa tende. Y nos ta tende tambe cu normalmente nan no tabata gusta bay sport pero aworaki si pasobra nos ta echt enfoca riba hacie leuk pa nan”, el a bisa.
Un di e participantenan, e hoben Farash van Kempen di 14 aña edad ta conta cu el a drenta e programa Jump18 door cu su juffrouw di baile a recomend’e pa inscribi, y tambe pasobra su mes tabata kier baha peso y e tabatin mester di ayudo pa esey.
“E cosnan mas dibertido ta e ehercicionan. Nan ta hopi fun y mi experiencia cu esey ta cu nos ta den grupo y nos tur ta haci weganan of haci workout, bo ta haya mas friends y esey ta hopi leuk. Tambe tin tayernan, awe tin uno di cushina. Tambe bo ta bay un biaha pa siman na pediatra pa pisa etc., esey tambe leuk. Mi experiencia ta bon, mi ta wak progreso den mi peso y mi ta hopi feliz cu esey”, Farash a bisa.
Jump18.org ta indica cu obesidad ta e problema di salud publico mas importante cu ta afecta mucha- y hobennan na Aruba. Na 2010 25.6% di e mucha muhe y 17.8% di mucha homber den edad di kleuter tabatin sobrepeso of obesidad. Entre e studiantenan di vijfde klas 43% di e mucha muhenan y 32.4% di e mucha hombernan tabatin sobrepeso of obesidad.
“E vision di Jump18 ta pa elimina e incidencia di obesidad infantil na Aruba y mehora e bienestar general di e muchanan di Aruba”.


text:
Medellín
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Medellin ta un cuidad na parti panort-pabou di Colombia y capital di e departamento Antioquia. E tin un poblashon di 2.508.452 habitante (2018). Despues di Bogota e ta e ciudad mas grandi di e pais.
Medellin ta ubica den e valei "Valle de Aburrá" y e zona metropolitano di mesun nomber, Valle de Aburrá, cual area ta conta cu mas di 3.8 miyon habitante (2016) y un centro industrial y comercial. Banda di e ciudad ta core e riu Medellin.


text:
“Ai di bo, bo ta stiwa bo kas ku propiedat malamente atkerí,
bo ta traha pa bo mes un nèshi inaksesibel manera águila
i ta pensa ku asina bo por skapa gòlpinan di desaster.” Habakuk 2:9
E tendensia humano ta kodisiá loke ta di otro hende, maske esei lo perhudiká otro personanan. E egoista solamente ta pensa riba su mes, den su deseo di karni di poseé tur kos i di yama e atenshon di tur hende. Esei ta hasi’é desea inkontrolablemente tur kos, asta loke no ta di dj’e. Loke ta importante pa e ta tin hopi kos i satisfasé su ego.
Ban meditá riba esaki.


text:
Politics
Home Politics
Prome Minister Evelyn Wever-Croes: POSTER Y BUKI DI INFORMACION PA CUIDO Y PROTECCION DI...
Diahuebs anochi a tuma luga na Boulevard Events Aruba, e presentacion di e poster y e buki di informacion pa cuido y proteccion di...
Minister Dangui Oduber -TOURISM PRODUCT ENHANCEMENT FUND (TPEF) TA LANSA NAN WEBSITE PA PROME...
ORANJESTAD – Diahuebs anochi na Tierra del Sol den un bon ambiente TPEF a lansa su website pa prome biaha den historia. Esaki a...
Parlamentario Ricky Hoek (MEP): Turismo di Aruba ta recuperando y innovando
Durante di e ‘World Tourism Day Conference’ organisa pa ATA riba diamars ultimo, Dia Mundial di Turismo, e CEO di ATA Sra. Ronella Croes...
Parlamentario Setty Christiaans-Yarzagaray (MEP): IPKO, un plataforma cu ta demostra e importancia di...
Prome dia di reunionnan di IPKO a cuminsa diamars na unda cu tanto e presidentenan di Parlamento como e lider di delegacion di cada...
Parlamentario Darlaine Guedez-Erasmus (MEP): Ta traha pa sigui mantene y atrae bishitantenan di tur...
Tur aña riba 27 di september ta celebra dia mundial di Turismo. Na Aruba nos tambe ta pone atencion na e dia special aki....
Lider di MEP, señora Evelyn Wever-Croes: PARTIDO MEP CU ACTIVIDAD PA RECUADA FONDO PA...
Diaranson atardi, for di Cede di MEP, Lider di MEP, señora Evelyn Wever-Croes a informa riba e actividadnan di partido. Partido Movimento Electoral di...
Parlamentario Shailiny Tromp-Lee (MEP): Miembronan di presidium di IPKO a bishita Presidente di Eerste Kamer
Diamars, 27 di september 2022, reunionnan di IPKO a inicia na Den Haag Hulanda. E dia a cuminsa mainta trempan y tabata un dia largo....
Parlamentario Marco Berlis (MEP): Bahada continuo di bari di petroleo ta bon noticia...
Dialuna prijs di bari di petroleo a baha te na prijs di esun di December 2021 Ta mi custumber pa informa pueblo tur siman riba...
Minister Xiomara Maduro presente na evento Experience the Netherlands 2
Companianan Hulandes a presenta nan producto y servicio Recientemente riba invitacion di e Embahador di Reino Hulandes na Colombia, sr. Ernst Noorman, Minister Xiomara Maduro...
Booshi Wever di UPP: GOBIERNO TA KEDA HUNGA CU BIDA DI HENDE NA...
Den varios comunicadonan mi a bin ta mustra riba e situacion alarmante cu tin na e dump na Parkietenbos y Sero Teishi. Aparte di...


text:
Na final di aña 2014, e mandatario encarga cu enseñansa na nos isla,
Minister Michelle Hooyboer-Winklaar a yega na un acuerdo cu Universidad di South Carolina (USC).
E acuerdo aki ta encera un beneficio hopi grandi pa nos studiantenan cu ta desea di sigui nan estudio na
Merca pero principalmente na e estado aki.
E acuerdo entre Gobierno di Aruba y e estado di South Carolina ta nifica un reduccion substancial
di e gastonan di estudio pa nos studiantenan di Aruba. Antes tur hoben di Aruba lo mester a paga
e international/non resident tuition fee cu ta un total di $29.440,- pa aña. Awor cu e acuerdo e in-state
tuition fee cu nos hobennan ta bin na remarca pe ta $11.158,- pa aña incluyendo e technology fee.
E siman aki un delegacion di Universidad di South Carolina encabesa pa Presidente di Universidad di
South Carolina, Professor Harris Pastides, Dr. Allan Miller, Professor Robin Pietro, Miss Ann Miller, a
yega Aruba pa conoce un poco mas nos isla y de paso y primordialmente bishita diferente persona y
otro stakeholders cu a hunga un rol di importancia den e acuerdo aki.
Durante e estadia nan a bishita Colegio EPI, Dr. Horacio E. Oduber Hospitaal, waf na Barcadera,
Aruba Ports Authority y naturalmente Universidad di Aruba. Dialuna mainta e delegacion a haci un
bishita cerca e mandatario y tambe a haci uzo di e oportunidad y a bishita Minister President Mike
Un punto sigur cu a resalta ta e charla di President Pastides di Universidad di South Carolina.
E charla a tuma luga na Universidad di Aruba y a toca e tema “Challenges (and joys) of American Higher
Education Today”. Un tema sumamente interesante, relevante y actual. Specialmente pa esunnan cu tin
interes den studia na Estados Unidos.
Durante e charla Professor Harris Pastides a elabora riba tur posibilidad cu e studiantenan tin
pa haci nan temporada di estudio mas barata y tambe mas eficaz. Un studiante por ehempel por tuma e
posibilidad di termina su estudio den 2 aña y mey y baha e gastonan den forma remarcabel. Pero tambe
e posibilidad di traha den campus a ser treci dilanti. “Nos ta garantisa un servicio personal, nos ta yuda
den tur detaye, e alumno ta haya den Universidad di South Carolina un cas.”
“Mundo ta interactivo y chikito y ta keda na cada un di nos pa haci nos mundo grandi. Yegando na
acuerdonan manera esun cu Universidad di South Carolina nos ta engrandece esaki”, asina Minister
Michelle Hooyboer–Winklaar a remarca.
“Mi meta ta pa habri mas oportunidad pa opcion pa nos studiantenan. Esey ta esencial. Mas escogencia
pa hisa e chens di exito. Pasobra na final di dia loke ta conta ta e diploma den man. Hecho ta cu nos
studiantenan cu ta studia na Merca of Canada ta termina nan estudio exitosamente, y mas rapido.”


text:
Ora ku e palabra forensiko wòrdu menshona, hopi hende ta pensa riba un esena di krimen. Awor kiko ta sikología forensiko ? Un sikólogo ku ta bini na un esena di krimen pa wak kiko a pasa? Den e artíkulo aki mi ta bai splikabu kiko sikología forensiko ta ensera. Mi informashon ta basá riba tres konferensia ku ami a bishita na Hulanda i ku a wordu duná pa tres diferente sikólogo forensiko.
Pa di prome e palabra forensiko ta bini for di e palabra Latino ‘forensis’. Anto forensis ta para pa: “den korte tribunal” of “publiko”. Den e idioma Latino esaki ta nifika spesifikamente ‘pertenesiendo na e foro’. E foro Romano (EN: Roman Forum) tabata un luga kaminda ku e Romanonan tabata hasi negoshi i diskuti tokante politiko i ekonomía. Nan tabata hasi esaki publikamente. Tur hende por a bini i partisipá of skucha. Awendia e palabra forensiko ta wordu huza pa referí na tur profeshon ku ta kontribuí ku investigashon kriminal. Pues un sikólogo forensiko tambe ta kontribuí ku e tipo di investigashonnan aki. Pero kiko e ta hasi eksaktamente?
Mi a bishita tres konferensia di tres diferente sikólogo forensiko. Den e konferensianan aki e sikólogonan a duna informashon tokante di nan trabou. Nan a splika kiko tur nan trabou ta ensera. Tur e tres sikólogonan aki ta hasi tres diferente trabou den e area di sikología forensiko.
E prome konferensia a word duná dor di Elly van Laarhoven. E señora aki a spesialisá den area di diagnostiko i tratamentu di hobennan ku problemanan kompleho di eksternalisashon. Simpel bisá: e ta yuda hobennan ku problema ku komportashon. E ta investigá pa wak ki sorto di problema eksaktamente nan tin i tambe e ta duna nan e tratamentu ku nan mester. E ta hasi esaki den e area forensiko. Pues, hobennan ku a kai den man di hustisia. Elly a konta tambe tokante e parti duru di su trabou. E ta haña piká kon sierto mucha muhenan ta wordu será den un kamber pa e echo ku nan ta kore risiko di kai den man di ‘Loverboys’. Nan ta kore e risiko aki dor di nan komportashon. Kisas nan ta hui foi kas, huza hopi droga i anda ku mal amiga/u. E ta haña ku nan merese un trato diferente.
Elly a inspirami hopi ku su profeshon, espesialmente ora ku ela mustra su proyekto ‘Het waaiermodel’. Huntu ku su koleganan ela inventá esaki, basá riba su propio investigashon sientífiko i eksperensia praktiko. E asina yama het waaiermodel aki ta un model pa tratamentu residenshal. Lesa mas tokante esaki akinan.
E di dos konferensia ku mi a bishita a wordu duná dor di Theo Bakkum. E mener aki ta un sikiater forensiko hubenil pa NIFP (Nederlands Instituut voor Forensische Psychiatrie en Psychologie). Theo ta diagnostisá e hobennan ku wordu mandá na un sikiater/sikólogo dor di hues. E proseso ta kuminsa na momentu ku un hoben komete un krimen. Anto e orei e ta bai dilanti hues. Anto si resultá ku e hoben aki mester di un investigashon sikiatriko of sikológiko, e ta wòrdu mandá pa un sikiater manera Theo Bakkum. Anto Theo ta hasi un investigashon diagnostiko ku e hoben aki anto e ta manda e resultado pa e hues. Si den e resultado tin pone ku por èhèmpel e hoben aki no ta funshona bon sikológikamente, e hues ta tene kuenta ku esaki ora ku e disidi kiko ta bira e sentensia di e hoben aki (mayoria bia). Segun Theo, mayoria bia ta un sikólogo i un sikiater, preferibel un hende muhe i un hende hòmber, ta traha riba un kaso huntu. Si bo ke sa kiko ta e diferensia entre un sikólogo i un sikiater, lesa esei aki.
E lastu konferensia a wordu duná dor di Anna Sagana. E señora aki ta bini for di Gresia i ela studia sikología legal na universidat di Maastricht. Kiermen su presentashon tabata un kombinashon di sikología legal i sikología forensiko. Ela splika klaramente kiko ta e diferensia entre e dos areanan aki. Den e area di sikología legal, bo no ta hasi diagnostiko ni bo no ta duna tratamentu na un kliente. Un sikólogo legal ta investiga por èhèmpel si un sospechoso a papia berdat i si un testigu su deklarashon ta konfiabel. E ta duna polis, abogado i hues aviso basá riba su investigashon.
Foto:https://www.npr.org/sections/health-shots/2012/08/09/158494105/justice-department-looks-for-ways-to-recruit-forensic-pathologists
Anna a duna un remarke ku a hala mi atenshon. Ela bisa algu asinaki: si bo tin hopi (dimas) empatía ku bo kliente i bo ke mira un kambio den komportashon i pensamentu, e trabou aki kisas no ta p’abo.
E publiko obhetivo di sikología forensiko mayoria biaha ta personanan ku a komete un krimen. Ta hopi difisil pa kambia e personanan aki su manera di pensa i aktua. Hopi di e personanan aki a pasa trauma na chikitu. Kisas nan a wordu habuzá i abandoná. Nan a pasa den kosnan lamentabel. Pues si bo ta un persona ku ke mira kambio i bo no ta sintibu bon sin esaki, e trabou aki no ta p’abo. Tambe bo mester tin un bon mekanismo di superbibensia. Esaki ta nifika ku ora bo bai kas for di trabou, bo mester por laga tur loke a pasa na trabou bo tras. Bo no mester laga esaki influensia bo bida pèrsonal.
Komo ku e trabou aki ta asina duru, ta difisil tambe pa bo drenta den e maestría. Na universidat di Maastricht bintikuater hende so por drenta pa aña. Anto mas ku shen studiante ta aplika tur aña. E mihonan ta hanja un lugá. Bo sifranan mester ta haltu anto bo mester tin eksperensia ku e publiko obhetivo (personanan ku problema i ku a komete un krimen).
Si bo tin algun pregunta of remarke, mi lo apresia si bo tuma kontakto kumi akinan. Lagami sa kiko bo a pensa di mi artíkulo. Check mi blog akinan & komparti esaki ku bo amigunan.
Foto: Pinterest


text:
KRALENDIJK- Frakshon Coffie a tuma nota di algun karta ku Stichting Monumentenzorg Bonaire a manda pa gobièrnu sin haña kontesta riba nan.
Ta trata di 5 karta entre desèmber 2019 i novèmber 2021. Komo e Fundashon no tabata risi¬bi reak-shon, últimamente a disidí di manda kopia pa miembronan di Konseho Insular. E kartanan akí ta trata dos tópiko. Finansiamentu di restourashon di monumento i posishon di “Stichting Monumentenzorg Bonaire”.
Pa straño ku ta parse, asina Coffie ta trese dilanti, e fundashon no a risibí riba e kartanan aki. ‘Den e kartanan akí e trabounan di preparashon ku Stichting Monumentenzorg Bonaire a bin ta hasi ta bini na òrdu, sin ku e fundashon haña e reakshon i/òf sosten nesesario di parti di gobièrnu. Ta inkreibel kon gobièrnu ta atendé ku nos monumentonan. Si no duna ni e organisashon ku gobièrnu mes a in-sta¬lá pa guia e trabou e sosten nesesario, kiko ta para di e monumentonan mes.
Konsekuensia
Según Coffie, e echo ku no ta atendiendo e asunto di Stichting Monumentenzorg tin su konsekuensianan tambe. “Loke ta mas di lamentá ta ku tin fondonan aksesibel via “Nationaal Restauratiefonds – Fondo Nashonal pa Restorashon” pa loke ta trata mantenshon di monumento, pero sin koperashon di gobièrnu esakinan no ta bira disponible”, asina e konsehal ta trese dilanti.
Tambe e konsehal a kue e situashon di Pasagrahan komo ehèmplel di kiko por pasa si no pone atenshon na edifisionan ku tin un balor históriko pa e isla. “Passangrahan ku ta sentro di nos gobernashon, un di e monumentonan mas mahestuoso di nos isla, mes ta haña un trato ku por kualifiká komo un falta di interes kompleto di parti di nos gobièrnu”, asina Coffie a trese padilanti.


text:
Kralendijk – Tres luna pasá Entidat Públiko Boneiru huntu ku Selibon NV a inisiá ku e programa ‘Brùg pa Oportunidat’. Ta un programa di seis luna ku ta konsistí di fèrfmentu, mantenshon i plug di kap. E tim ta konsistí di diessinku persona repartí den e diferente partinan di e programa.
Tres luna pasá trabounan a inisiá na Te Amo Bich/Donkey Bich. Aktualmente e tim ta riba Kaya Gobernador Debrot i lo sigui te na Gotomeer. Despues e tim ta drenta bario di Rincon pa asina hasi mantenshon na e roinan den e bario.
Pa e motibu aki diputado James Kroon i diputado Hennyson Thielman a realisá un bishita di trabou pa asina pone nan mes na altura di e trabounan ku e tim ta hasiendo.
Diputado Kroon den su palabranan di elogio pa e tim a trese dilanti ku di parti di Kolegio Ehekutivo nan ta sumamente satisfecho ku e trabounan ku e tim ta hasi. El a felisitá nan pa esaki i a enkurashá nan pa sigui ku e bon trabou. Finalmente diputado a pone nan na altura ku e tim tin tur sosten di parti di Entidat Públiko Boneiru.
Lesa tambe:
- Mas ku 700 hende a registrá pa landa bai Klein Bonaire
- Servisio di Impuesto di Aruba ta registrá 3.129 pagadó di impuesto nobo
- Tresshen persona a bini aserka den 2021
- Komersiantenan di Kaya Souer Bartola soprendé pa komienso di drechamentu di kaya inesperá
- Gezaghèber Rijna ta rechasá ponensianan di Follow the Money


text:
Aña pasa oktober, SETAR a participa den un proceso di bid hunto cu 21 otro compania local y internacional pa gana e proyecto di ‘Video Surveillance System’ di Aruba Airport Authority N.V. (AAA). SETAR hunto cu e compania di camaranan avansa Avigilon hunto cu nos otro partnersnan a resulta ganador di e proyecto grandi aki.
Remarkabel ta pa menciona cu esaki ta un di e proyectonan di mas grandi cu SETAR a logra. E ‘Video Surveillance System’ ta un sistema moderno cu mas di 300 camara di varios tipo instala paden y pafo di AAA. E camaranan special aki ta programa cu e ultimo software pa brinda AAA un visibilidad maximo. Asina aki AAA por mehora su servicio y e seguridad di nos turistanan, nos localnan viahando y e empleadonan cu ta traha na Aeropuerto Internacional Reina Beatrix.
Despues di varios luna di trabou unda cu varios colega, certifica pa Avigilon, a traha den oranan di marduga haciendo trabounan di preparacion y instalacion, SETAR ta haci entrega di e proyecto completa oficialmente na AAA.
Como SETAR, nos ta orguyoso di por entrega un proyecto di e magnitud aki. Cu esaki SETAR ta demostra cu banda di e servicionan cu nos ta ofrece, tambe nos ta ofrece otro tipo di productonan di calidad y cu garantia.


text:
Homenahe na nos héroenan kultural: Pader Paul Brenneker i Elis Juliana
Seri di Herensia Kultural
Esaki ta sosodé via un eksposishon Altá di Kòrsou, ku e altánan prinsipal di Kòrsou, un publikashon Altá i Santunan di Kòrsou i inougurashon di un plachi di nòmber na nan honor den patio di e edifisio kaminda NAAM ta establesé, konosí komo leeszaal bieu.
Paul Brenneker, un pader katóliko pashoná, di e Órden di San Domíniko, nasí 7 di mei 1912 na Limburg, a laga un herensia enorme atras: mas di shen publikashon, prenchi, portrèt, poesia, un kolekshon ekstenso ku kanto i kuenta grabá, i míles di artefakto, ku huntu ku su amigu Elis Julana nan a kolekshoná for di añanan sinkuenta na Kòrsou, Boneiru, Aruba, St. Maarten, St. Eustatius i Saba. E publikashonnan manera Lekete Minawa (1958) Benta – oude liederen – (1959), Curaçaoensia – volkskundige aantekeningen over Curaçao (1961), Brua (1966), i e dies tomonan di Sambubu (1969 – 1975) ta duna akseso direkto na fuentenan pa investigashon mas detayá. Informashon tokante desaroyo di por ehèmpel ‘guene’ komo prekursor di papiamentu, religion popular i resistensia kontra sklabitut. Ta material pa kobra inspirashon pa trabou artístiko manera músikonan manera Angel Salsbach i Etzel Provence a hasi na dékada sesenta, siguí pa Ronchi Matthew te Izaline Calister pa krea Jazz di Kòrsou. Brenneker a kombiná su amor pa kultura lokal ku amor pa próhimo, loke el a hasi duradero via e fundashon pa hende sin kas (Stichting Kas Pa nos Tur) i pa hende sin pan (Stichting Pam Pa mi Ruman).
Elis Juliana a nase dia 8 di ougùstùs 1927 na Nieuw Nederland, entre Oranjestraat i Penstraat. Ta tempu ku Shell a buska trahadó den henter region Karibe trese Kòrsou. Radio a hasi su entrada, farándula i bida di klup tabata masha frekuente. Ora e hóben Juliana a hañ’é konfrontá ku e kambionan di tempu moderno, el a bai buska pa rekonosé su identidat. Su propio identidat i esun di pueblo kurasoleño. El a kuminsá komo deklamadó. Bien pronto el a desaroyá komo un artista di hopi talento, – poeta, kontadó di kuenta, pintor, eskultor i skirbidó di kuenta – , pero el a subi tambe e berea di investigadó di kultura propio. Loke a kuminsá komo kuriosidat i pa haña inspirashon pa skirbi kuenta i resitá, a krese bira pashon: bishitá hende grandi komo fuente di informashon i saber. Na kaminda el a topa ku Paul Brenneker. Nan base kultural diferente – un chabalitu di pueblo di Kòrsou i un pader di Limburg – , a komplementá otro ekselentemente den e trabou etnográfiko akí. Elis Juliana por ta orguyoso di un lista di mas ku 50 publikashon, entre kua su promé kolekshon di poesia Flor di datu, su kuentanan manera Wazo riba ròndu (1967, 1981, 1988), Guia Etnológiko I, II, III i su filosofia den OPI I, II, III, IV, Organisashon Planifikashon Independensia, (1979, 1980, 1983, 1988).
E gran mérito di e investigashon di Brenneker i Juliana ta ku nan a dokumentá sistemátikamente e kultura di e añanan promé ku i durante modernisashon na siglo binti. Nan a kolekshoná un tesoro iremplasabel na informashon ku un enorme kantidat di dato di historia oral, pero tambe hopi opheto, komo testimonio di materia kultural. E ophetonan ta varia di opheto di uso pa kas, dokumento, opheto religioso te instrumentonan musikal i arte. E kolekshon mes a pasa ofisialmente pa Fundashon NAAM na 2001. Un parti representativo ta ekshibí na Curaçaosch Museum i Museo Tula i for di 17 di sèptèmber 2009 te 12 di febrüari 2010 den e eksposishon Altá di Kòrsou, na NAAM.
Loke te ainda no a haña sufisiente atenshon ta e kolekshon úniko di 1400 kantika, muzik i kuenta ku Brenneker i Elis Juliana a kolekshoná na dékada sinkuenta durante seis aña ku nan propio forsa i ku masha hopi dedikashon i ku na 1975 nan a traspasá pa Fundashon Zíkinza, i ku despues a keda wardá na Centraal Historisch Archief e tempu ei na Roodeweg. Angel Salsbach, e persona ku a tuma inisiativa i sekretario di Fundashon Zínkinza, a rekordá nan trabou dia e sentro di dokumentashon Zíkinza a habri na 1975 asina akí: “Seis aña largu Elis i Brenneker a kana ku aparatonan primitivo, riba nan mes forsa sin medionan finansiero nesesario i kolektá e herensha kultural di e masa di pueblo Antiano ku tantu a wòrdu kritiká den “Del Curaçao que se va”.
E promé kontako tabata ku Iya di Wanota ku e tempu ei, esta mas ku 10 aña pasá, tabatin 80 aña di edat. Mulando su maishi chikitu riba un piedra el a kanta e promé kantika “Zuntan, zuntan zun klintan”. Despues a tumba pa Seru Fortuna i otro lugánan na Kòrsou i Boneiru. E kamindanan tabata kamindanan di problema, pasobra ta kon ta kanta un kantika di rema boto, planta maishi, kap palu, koba buraku sintá den un stul di zoya den kas o riba un banki pariba di kas? Hopi biaha un pal’i basora ku a funshoná komo rema, chapi o piki a sirbi komo yabi pa habri porta di kanto. Pero hopi biaha tambe mester a bai kas i bolbe bèk despues ora machi o pachi su kurpa tin mas grasia.” (den: na Apertura di Sentro di Dokumentashon Zikinza”. Angel Salsbach, 7 di februari 1975)
Teksto: Ieteke ‘Inchi’ Witteveen (NAAM), ilustrashon: Philip ‘Fifi’ Rademaker/NAAM, portrèt: Prince Victor


text:
Rekoudashon di fondo di Borgoña
pa 15 aña di Ride for the Roses
Biñanan Franses, tapas Franses, músika di jazz Franses bibu, den e arena di Villa Maria bunita iluminá pa krea ambiente. Pa kulminá e anochi lo tin un findishi spektakular den man di e tim di Lauw & Marro, kaminda lo brinda obranan spesial di arte.
Dia 19 di sèptèmber awor tin na Villa Maria un evento úniko pa rekoudá fondo den kuadro di 15 aña Ride for the Roses. E logra rekoudá e anochi lo bai pa informashon i kuido èkstra pa e grupo kresiente di pashènt di kanser na Kòrsou ku Fondo Prinsesa Wilhelmina ta tuma bou di su alanan.
Masha spesial ta e donashonnan di obranan di arte. Di diferente banda a aserká e organisashon i a hasi donashon di diferente obra. E duo pa e findishi Lauw Jacobs i Marro Pietersz lo desviá poko tambe durante e anochi kaminda nan ta pone collector’s items firmá na findishi. E músika bibu lo konosé tambe un wéspet spesial ku sigur lo duna e anochi Franses un toke èkstra.
E último karchinan all inclusive na rason di ANG 150,- p.p. ta optenibel na e puntonan konosí di benta, na Servir Frais (kaminda e luna aki ta bende tambe kahanan di biña Wine for the Roses!), Winebar JOY i serka miembronan di direktiva di Ride for the Roses. Online interesadonan por akudí na www.bit.ly/ArtWineJazz.
Tin posibilidat pa reservá mesa pa minimalmente 8 persona. Pa mas informahon yama 511 6968.
Info: Fransien van Haaren 660-5505 / 511 6968


text:
ORANJESTAD: Diasabra anochi na veld di Pos Chikito a tuma luga e gran apertura di campeonato di softball ‘fast pitch’ di Aruba Softball Bond. E entusiasmo ta grandi, un total di binticuater ekipo; 15 den double A, 6 den A-Klas y 3 di damas ta competi pa e titulo maximo di Aruba Softball Bond. E aña aki e campeonato ta dedica na sr. Regino Amaro Irausquin y sra. Shirley Mariela Irausquin, dos atleta hopi conoci na Aruba tempo nan tabata hunga softball. Minister Endy Croes a hiba un bon discurso dirigiendo na nos ateletanan di softball presente, pa semper kere den bo mes y aplica semper e 4D cu ta Deseo, Disciplina, Dedicacion y Determinacion pa logra tur bo metanan den deporte. Presidente di ASB sra. Zuleyka Willems tambe a hiba palabra y gradiciendo tur presente pa nan aporte na softball y cu ASB ta trahando duro pa e campeonato aki.
Minister Endy Croes a lansa e prome bala pa decreta e campeonato oficialmente habri. Prome wega tabata entre ekipo di Eagles y Lady Tigers den e categoria femenino. Minister Endy Croes ta gradici Presidente di Aruba Softball Bond, sra. Zuleyka Willems pe invitacion. Alabes ta desea Aruba Sotball Bond y tur e ekipo cu ta participando un exitoso campeonato 2022 – 2023.


text:
Kralendijk – Djaweps pasá e tim di Water Circles a organisá un seshon informativo virtual pa propietarionan di yate. E meta di e seshon aki tabata pa duna informashon tokante e mishon di e tim di Water Circles i e solushonnan ku a ser proponé pa resiklahe di awa sushi na Boneiru. Tambe e tim di Water Circles a reakshoná riba preguntanan i preokupashonnan ku eproprietarionan di yate tabatin.
Water Circles ta un kolaborashon entre Wereld Natuur Fonds, STINAPA, Water en Energiebedrijf Bonaire (WEB), Entidat Públiko Boneiru (OLB), Fundashon Mariadal i Water Alliance. Huntu nan ta traha pa ofresé solushonnan alternativo pa e problema di awa sushi na Boneiru.
Durante e seshon informativo a presentá e resultadonan i rekomendashonnan di Marine Afvalwater Onderzoek 2021, ku a ser realisá pa Gerard van Erp. Por lesa esaki online:
https://www.boneiruduradero.nl/wp-content/uploads/2021/09/Marine-Waste-Water-Survey-Bonaire-2021_def.pdf
E tim di Water Circles ta di opinion ku mester atendé adekuadamente ku e echo ku doñonan di yate ta benta awa sushi afó den un forma ilegal. No mester sigui tolerá esaki i komo alternativa mester ofresé un servisio mobilario di pòmp. Tambe e tim tabata desapuntá den e manera kon e mensahe prinsipal a ser formulá den e artíkulo den Bonaire Reporter. Ta trata di artíkulo number 22, di 24 novèmber te ku 8 desèmber 2021. Segun e artíkulo, e sistema di pòmp awa ku a ser poné na Harbour Village Marina ta e solushon pa konservá e refnan. Esaki ta hopi eksagerá. E manera kon e informashon ta ser presentá den e artíkulo, ta ilustrá e propietarionan di yate komo e kousa di mas grandi di e problema di awa sushi na Boneiru. Nan no meresé tin un imágen asina. E rekomendashonnan ku a ser presentá pa e tim di Water Circles, por forma parti di e solushonnan pa un strategia mas amplio di e maneho di awa sushi na Boneiru.
E meta prinsipal di e proyekto Water Circles ta pa no laga awa sushi alkansá nos oséano i forma un menasa pa refnan di koral, nos salú i nos seguridat. Water Circles ta pone énfasis riba buskamentu di solushonnan pa por resiklá e awa sushi den un forma adekuá pa asina e por ser usá mas biaha. E proyekto ku lo dura 3 aña, lo implementá 5 proyekto piloto pa desentralisá resiklahe di awa sushi, usando teknologia inovativo di resiklahe di awa sushi (ekológiko). E pilotonan eksitoso por fungi komo ehèmpel pa mas lokalidat na Boneiru i tambe den region. Tambe e proyekto ta enserá edukashon lokal di téknikonan lokal dor di presentá módulo tokante resiklahe di awa sushi durante nan estudio di MBO. Aparte di desentralisashon di resiklahe di awa sushi, tambe WEB ta traha huntu ku OLB pa krea solushonnan pa amplia e kapasidat di RWZI pa por fangu èkstra awa sushi. OLB a pidi finansiamentu pa por ekspandé e sistema di roi i pa desaroyá un vishon integral di maneho di awa sushi.
Un di resultadonan die meta prinsipal di Water Circles ta ku e struktura di tarifa mester ser revisá. Nan a proponé un subidadi rekompensa ora ku pasa anochi komo parti di un rekonstrukshon total di rekompensa di bishitante di Bonaire National Marine Park. STINAPA a entregá un proposishonna Entidat Públiko di Boneiruku ta trata un maneho nobo tokante sitionan kaminda ta mara boto. Esaki aktualmente ta ser evaluá. Mayoria pregunta i preokupashon nan ku e proprietarionan di yate tabatin ta tokante e maneho nobo ku a ser presentá.
E tim di Water Circles lo kompartí virtualmente un presentashon amplio ku kontestanan riba e preguntanan ku mas a ser hasí pa asina informá e propietarionan di yate mas mihó ku ta posibel. E tim di Water Circles lo informá e komunidat di yatenan i públiko general regularmente tokante kambionan ku e proyekto aki ta trese kuné.Komunidat di Boneiru por tuma kontakto libremente ku e tim di Water Circles team via e-mail projectwatercircles@gmail.com.


text:
Por haña karchi di bùs pa aña eskolar 2022/2023 for di 15 di ougùstùs 2022 na direktorado Komunidat i Kuido. Ta trata aki di karchi pa transporte eskolar organisá i supsidiá pa Gobièrnu di Boneiru.
Pasa na ofisina di direktorado pa Komunidat i Kuido na Kaya Neerlandia # 41 pa haña un karchi. Einan ta yena e formularionan nesesario. Despues ta bai ku e karchi na ofisina di ‘’Registro Sivil’’ (Bevolking) kaminda ta paga pa e karchi bira bálido.
Por swaip e montante na Registro Sivil òf por paga tambe on-line.
Si paga online hasi esaki na nòmber di:
Openbaar Lichaam Bonaire
Kuenta di banko MCB Bonaire: 30100203
Pone aserka:
- Nòmber di yu
- Number di bùs
Si tin pregunta yama ofisina di direktorado pa Komunidat i Kuido na number di telefòn 717-2211 / 715-5311.
Sin un karchi di bus bálido pa e periodo 2022/2023 no por hasi uso di transporte eskolar.


text:
Fair Trade Authority Curaçao (FTAC) i Banko Sentral di Kòrsou i Sint Maarten (CBCS) a hasi palabrashon den un protokòl di kolaborashon, relashoná ku e forma kon nan lo por kompartí informashon i konosementu den ehekushon di nan trabounan.
A instituí FTAC, Basá riba e Ordenansa Nashonal enkuanto Kompetensia, pa supervisá i kaminda ta nesesario sòru pa kumplimentu ku regla relashoná ku kompetensia liber i outéntiko, den tur sektor ekonómiko di Kòrsou. FTAC ta aktua kontra kompania ku ta stroba, limitá òf falsifiká kompetensia.
CBCS, komo supervisor independiente, ta supervisá e sektor finansiero di Kòrsou i St. Maarten, a base di e statuto di Banko Sentral i e Ordenansa di Supervishon basá riba esaki.
A sera e kolaborashon pa interkambio di informashon i kolaborashon na benefisio di e tareanan di supervishon legal. Segun presidente di FTAC Alberto ‘Chos’ Romero: “Nos ta ta kontentu ku despues di a yega na un kolaborashon ku BT&P, awor nos por sera un kolaborashon ku CBCS tambe. Esaki lo ta na benefisio di supervishon i al final pa ekonomia di Kòrsou.”
Konforme direktor ekonómiko finansiero di CBCS José Jardim: “E protokòl di kolaborashon akí ta brinda e posibilidat pa, den bon konsulta, e dos instansianan por ehekutá nan tareanan. Esaki pa CBCS ta di importansia pa ehekushon efisiente di supervishon.”
Den e protokòl di kolaborashon a pone palabrashon entre otro tokante interkambio di informashon, konsulta periódiko i e forma di prosedé den kaso ku tin posibel indikashon di kubrimentu parsial di ehekushon di tarea i hurisdikshon.
E protokòl di kolaborashon ta publiká riba e link aki (na hulandes).


text:
Derechi riba un medioambiente sano i duradero
E derechi di biba i traha den un esfera ku no ta dañino ni menasante pa nos bida òf salú i ku ta permití nos biba digno i plasentero.
Pa biba salú i dushi tur konsumidó tin derechi di un medio ambiente sano: konsumí aire fresku i tin akseso na awa limpi sin polushon.
Un di e derechinan básiko ku Nashonnan Uni a proklamá ta bisa ku kada hende tin derechi riba salú i protekshon.
Nos ta tradusí e derechi aki komo ‘Derechi di pashènt. For di e “Guidelines for Consumers Protection” di Nashonnan Uní, Consumers lnternational a destilá e siguiente derechinan.
Derechinan di pashènt
- derechi riba kuido médiko serka un profeshonal;
- derechi riba kuido médiko grátis;
- derechi di skohe serka ken i na unda bo ke haña kuido médiko;
- derechi riba akseso liber na informashon médiko tokante bo persona;
- derechi pa disidí ken o kua instansia por haña informashon serka bo dòkter;
- derechi di por reklamá o entregá un keho;
- derechi riba daño i perhuisio;
- derechi pa disidí si ta bai di akuerdo ku un tratamentu o nò;
- derechi riba akseso liber na fasilidatnan médiko i na áreanan kaminda no ta permití pa huma.
E ‘Kódigo Sivil Antiano Nobo’ tambe konosé tipo di derechinan ku Nashonnan Uni a deskribí.
Buki 7 di nos Kódigo Sivil artíkulo 446 te ku 468 ta regla e siguiente derechinan di pashènt:
- Derechi riba tur informashon tokante bo malesa, resultado di bo tèstnan, konsekuensianan positivo i negativo di tur eventual tratamentu;
- E pashènt mester duna pèrmit promé ku dòkter kuminsá ku un tratamentu;
- Derechi pa wak i haña kopia di tur loke tin den bo file médiko;
- Derechi riba “privacy” (privasidat). Dòkter no por duna ningun otro hende informashon tokante bo persona.
Deber di dòkter
- E deber di mas grandi di un dòkter ta pa duna e pashènt un bon kuido;
- E dòkter mester tene su mes na lei, esta duna e pashènt informashon amplio, pidi pèrmit, duna posibilidat pa wak i haña kopia di tur loke tin den bo file.
- E dòkter mester respetá e privasidat di e pashènt.
- Tur informashon ku e dòkter a haña dor di su trabou tokante un pashènt e mester tene esaki konfidensial i sekreto.
- E dòkter tin deber di aberiguá bon si e pashènt a komprondé tur informashon i splikashon promé ku e kuminsá ku e tratamentu.
Anto si yega asina leu ku bo ke òf mester duna un keho bo por hasi esaki na:
Geneeskundige & Gezondheidsdienst (GGD) Klachtenbureau, tel.: 462-5800
lnspectie voor de Volksgezondheid, Afdeling lnspectie Gezondheidszorg, tel.: 737-4877 tustèl 104
34,883 Bia mirá, 18 Bia mirá awe


text:
Pronóstiko di tempu pa Kòrsou i bisindario bálido te djabièrnè mainta 06:00 o.l, 5 di yüli 2019.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l, 5 di yüli 2019.
Kompilá: djaweps 4 di yüli 2019, 05:00 o.l. (09:00 UTC)
Tempu: Parsialmente nublá i generalmente seku.
Temperatura máksimo lo alkansá 32 ºC i temperatura mínimo 27 ºC.
Solo ta sali 06:16 i ta baha 19:05 o.l.
Bientu: For di un direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando fuerte; forsa 6 (40 te 50 km/h, 22 te 27 nudo).
Situashon general: Durante di próksimo 24 ora, no ta antisipá desaroyo di nubianan signifikante riba nos region. Pa e motibu aki, un kondishon di wer seku lo prevalesé riba nos isla. Mas aleu, presensia di stòf di Sahara den nos region lo redusí e visibilidat un poko.
Kondishon di laman: Moderá ku altura di olanan entre 1 te 1.5 meter (3 te 5 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djasabra mainta: Parsialmente nublá i wer seku lo prevalesé.
Meteorólogo: Abraham


text:
SV Bubali vs SV Dakota
E weekend di futbol den Division Honor a cuminsa cu e clash entre Dakota, e campeon di Aruba y ganador di Copa Betico Croes djies un paar di siman atras, y Bubali, un ekipo cu ta purbando di sali for di e zona di peliger di degradacion riba e tabla di posicion. Dakota cu a bin di perde cu Nacional den un bon wega e siman anterior, unda nan a perde nan liderato riba tabla, mientras cu Bubali a gana Britannia e siman previo. Dakota, cu no tabatin nan miho dia riba cancha, asina mes ya a bai ariba na minuut 8 di wega cu un gol di Fernando de Sousa, Dakota ariba tempran 1-0. Na minuut 20 e Abehanan a aumenta bentaha ora cu Johnson Rincon a anota pa hasi e wega 2-0, Dakota parce cu tabata den “cruise-control”. Na minuut 29 Bubali a haya un “boost” for di nan capitan Maurice Escalona, cu a busca y a haya pa anota pa corta e bentaha di Dakota, 1-2. Dakota sorprendi cu e wega di Bubali y nan actitud di nunca “ give up” a cuminsa sinti presion for di e punto aki. Halftime a bai aden cu Dakota den bentaha di 2-1, pero tabatin un aire di sorpresa na stadion. E di dos tempo cu ambos ekipo buscando gol y despues di hopi “toma y dame” te minuut 66 ta Bubali a anota pa empata, gol di Anthony Arends, 2-2, e “momentum” awo na fabor di e “Orguyonan di Nort”. Net cuater minuut despues Bubali a bolbe anota pa medio di Mark Jacobs pa hasi e wega 3-2. Dakota desespera buscando empate, pero ta Bubali mes den un contra-golpi ta anota atrobe na minuut 77 pa medio di Ruben Escalona pa aumenta e score na 4-2. Un banjo di awa frieuw pa e Dakoteronan, pero cu nan berguensa deportivo a sigui bataya y a haya nan gol di corta bentaha na minuut 80, un joya di gol di Ricky Hodge, pero e wega a caba 4-3 na fabor di Bubali. ‘Man of the Match’ ta Maurice Escalona di Bubali.
SV Britannia vs SV La Fama
Riba Diasabra den prome tanda, Britannia a enfrenta La Fama den un partido importante pa ambos, Britannia ta purba bons bek for di un racha menos bon y nan derota na man di Bubali den siman 10 y La Fama tratando na sali for di zona di degradacion, bininiendo di un derota grandi contra RCA e siman previo. Un wega pareu den e prome minuutnan cu ambos ekipo tirando den atake, pero, ta Britannia pa medio di e incansabel Luis “Coco” Estrada a anota pa via di penalty pa bai ariba 1-0 na minuut 11. E wega ta sigui bon balansa pero ta Luis Estrada mes atrobe ta aumenta bentaha pa e Pumanan cu su di dos gol na minuut 22. La Fama ta reacciona bon y nan minuut 34 ta nan goleador Pieter Susebeek a anota pa corta bentaha na 1-2. Despues di halftime den un wega basta nivela cu hopi batayanan, La Fama hungando cu 10 homber for di minuut 77 debi na expulsion den un wega duro, buscando e empate, toch ta e estelar di Britannia, Luis Estrada, ta anota un biaha mas na minuut 88 pa cementa e wega aki na fabor di e Pumanan di Piedra Plat, hasiendo e wega 3-1, cu tambe tabata e resultado final. ‘Hattrick’ pa Luis “Coco” Estrada cu ta tambe nos ‘Man of the Match’.
SV Estrella vs SV Brazil Juniors
Den e di dos partido di Diasabra Estrella a enfrenta Brazil Juniors, e ekipo revelacion di anja aki den Division Honor. Estrella ta bin di un empate cu Caiquetio y Brazil Juniors di un victoria contundente riba River Plate den siman 10. Den e prome rond di e campeonato, Brazil Juniors a gana Estrella 2-0 den un bon partido, e wega aki tabata esun di revancha pa e “Naranhadanan”. Un partido bastante balansa for di cuminsamento, pero ta Estrella ta anota prome pa bai ariba na minuut pa medio di Jean Pierre van der Linden den su di dos wega cu Estrella e campeonato aki. Halftime a bai aden cu Estrella cu bentaha di 1-0. E di dos tempo a sigui na mesun ritmo, un partido dinamico cu hopi accion, pero tambe intenso cu hopi carchi, geel y tambe cora. Brazil a insisti y ta haya nan chens na minuut 59, ora cu Frederick “Fecho” Brown ta anota e gol di empate 1-1. Despues di hopi wega di banda pa banda y hopi intenso, Estrella ta lansa den atake na minuut 77, unda cu Anuar Kock cu e hugada di e partido ta penetra den area penal di Brazil Juniors for di circulo central, lagando varios hungado atras, yegando linea final ta hasi un cruce perfecto riba pia di Jean Pierre van der Linden cu ta djies tap in pa su di dos gol y e 2-1 na fabor di Estrella. Cu hopi bataya, deportivo y anti-deportivo, e partido ta termina 2-1 pa Estrella. Nos ‘Man of the Match’ ta Anuar Kock di Estrella.
SV RCA vs ASV River Plate
Den e partido number cuater di e fin di siman, RCA a enfrenta River Plate den e ‘Derbi di Playa’. RCA, un ekipo cu a cuminsa ascende na final di e di prome rond yegando den e top cuater pa dia cu e campeonato a yega na e receso di Pasco, a perde sorpresivamente den e semi final di ‘Copa Betico Croes’ cu Porto Caravel, locual a condusi na un cambio den e direccion tecnico. River Plate ta den un situacion hopi complica bringando pa nan bida den e ultimo lugarnan riba tabla. E partido den e prome tres pa cuater minuutnan tabata domina pa River Plate, mientras cu RCA tabata busca na establece nan wega. E pressing halto tempran di River tabata duna resultado, pero no pa mucho tempo. RCA den un habri di wowo a haya un buraco den e defensa di e ekipo di Playa Pabou y Frederick “Ronald” Gomez no a perdona pa hasi e wega 1-0 y a consolida su liderato riba e tabla di goleadornan. River despues a cai den otro y a bandonan nan plan inicial di wega. RCA di aki a domina y na minuut 19 e mariscal di medio-campo,Jean Luc Bergen, a anota pa hasi e wega 2-0. Net dos minuut despues ta e goleador Frederick Gomez su turno atrobe pa anota pa hasi e wega 3-0, djei e avalancha di golnan a continua, River Plate no tabatin contesta. E golnan cu a sigui tabata na minuut 44, Jean Pierre Fingal pa 4-0, te cu halftime. E prome minuutnan di e di dos tempo River a bolbe cu iniciativa, nan a organisa y controla nan mes miho, pero kizas mester a tira mas dilanti pa press RCA atras. E golnan di RCA a sigui na boshi atrobe! Golnan na minuut 62, atrobe pa Bergen di penalty pa 5-0, na minuut 67 tabata turno di Andrew Martinez pa e 6-0, na minuut 82 tabata Fingal atrobe pa e 7-0, y ta Fingal mes a anota e ultimo gol di wega na minuut 89 pa su di tres gol, su ‘Hattrick’. RCA a domina y no a perdona, awo nan ta den di dos luga riba tabla, ‘Man of the Match’ ta Ronald Gomez.
SV Caiquetio vs SV Nacional
E ultimo partido di siman 11 den Division Honor tabata entre e actual lider di campeonato Nacional enfrentando Caiquetio. E partido di cuminsamento tabata hopi competitivo, un sorpresa placentero. Caiquetio a presenta cu un plan di wega solido, si, un poco defensivo, pero cu hopi disciplina a bataya Nacional igual pa igual. Nacional den hopi ocasion a cai tambe den e “off-side trap” di e Indjannan di Paradera. E Dragonnan di Nort a bai ariba na minuut 18 pa medio di un gol di e ultimo ganado di “Golden Boot”, Devis Oliveros. Caiquetio a sigui hunga Nacional na e mesun manera, sin flaquea, sin mester di bandona nan strategia di wega, en cambio, nan a logra empata e wega na un bon manera na minuut 37 pa medio di e gol di Juan Camilo Sanchez, 1-1. Apesar di e bon momento di Caiquetio, e Dragonnan toch ta logra aumenta bentaha net prome cu halftime na minuut 43, 2-1 pa Nacional. Despues di halftime e wega ta sigui riba mesun ritmo, un wega bon balansa, Nacional tirando den atake, Caiquetio respondiendo cu bon defensa y contra-golpi efectivo. Ta te na minuut 73 otro gol ta cai, Devis Oliveros ta bolbe anota pa aumenta e bentaha di Nacional na 3-1. Caiquetio a duna bon bataya pero na final ta Nacional a sali victorioso cu anotacion di 3-1, asina a consolida liderato riba tabla di posicion cu 5 punto di bentaha riba RCA. Caiquetio ta keda cu 6 punto, pero a subi un plaza pa posicion nuebe, pasando riba River Plate pa miho averahe di gol, y solamente dos punto tras di La Fama. Nos ‘Man of the Match’ ta Claudio Cavalcante pa su dominio den medio-campo den e wega aki.


text:
Manera nos a trece dilanti den un publicacion anterior, Henry Tromp supervisor di un negoshi di watersport na Eagle a trece dilanti cu ultimo tempo nan tin e hopi duro financieramente. Henry ta sigui bisa nos cu manera cos ta bayendo aworaki despues di 5 di januari 2021, e ta mustra di ta un problema.
E bon aworakinan si ta cu gobierno ta subsidia nan cu 60%, e ta un tiki alivio mas pa doñonan di trabao pasobra no tin e peso di salario na banda. “Pero tog e ta hopi,” Henry ta expresa. “Pasobra gasolin ta subi, mantencion, e mecaniconan pa traha riba e aparatonan, y si sigui asina anto no bin un push pa turista yega bek, nos ta frega.”
Vooral cu February, Maart etc ta temporada cu Venezolanonan semper tabata bin y ultimo tempo esaki no ta e caso tampoco, con cu bo kier wak e, e Venezolano ta e turista cu ta gasta mas placa na Aruba, mas cu Mericano, segun Henry ta splica nos. E negoshinan di watersport mester sigui tur desaroyo via rednan social y noticia pasobra nan no ta ricibi ningun informacion of guiansa for di organisacionnan of institutonan den industria di turismo.
Na Merca aworakinan tin un winter hopi fuerte, anto normalmente esaki ta algo bon pa Aruba pasobra tur luga ta yena door cu hopi Mericano ta dicidi di viaha bin Aruba durante temporadanan aki, pero awor cu tur restriccion, nan no ta biaha anto esey ta haci cu ta hopi slow. Ora di haci e entrevista aki cu Henry, por a tuma nota tabata tin 2 jetski so ta coriendo di 6 compania total na Eagle so. Normalmente bo ta haya bo mes ta rent mas o menos 70 Jetski pa dia ora cos ta bon, y awor si yega 15 den un siman esaki mes ta hopi.
“Mi ta conseha esnan cu tin trabao aunke no gusta bo hefe etc, want’e, pasobra bo kita f’e trabao awor niun caminda lo tuma bo mas.” Henry ta splica nos cu nan ta traha cu Svb dus sikiera tin esaki regla pero hopi negoshi di watersport no ta haci e. “Tin temponan mas duro ta biniendo anto ban spera cu no pero mirando con cos ta bayendo, ta mustra cu lo bira un tiki mas duro.”


text:
WILLEMSTAD — Wikènt Sòftbòl a sigui ku vários weganan den femenino i maskulino.
Resultadonan Femenino klase A:
- Dreamgirls Mangusa vs Souax Gil’s sport: 7-1
- Youngstars vs Fundashon nos tei pa yuda (FNPY): 7-1
- Strosa Angels Vanddis vs Pichingolo Nissa : 8-5
Resultado Femenino Klase AA:
- Pichingolo Nissan ta gana di Eagles Softex ku skor di 11 pa 3, picher ganador tabata Chantal Nepumucemo, mihó na bate Michenou Mareselia di 3-3.
- Starosa Angels Vanddis a gana di Demolition ku skor di 15 pa 10. Picher ganador Suhedy Fanijt i miho bate Celeste Fransisca di 4-3.
- Nos tei Curacao Office Supply ta gana nan prome wega den AA, nan ta gana Soto CMTC ku skor di 8 pa 6. Picher ganador ta Tafari Janga i miho bate Jeandelys Cassillio di 2-1.
Resultado Maskulino Klase AA:
- Dreamteam ku 5 kareda den kabes di 6 ta gana di Harlem Power 8 pa 7. Picher Ganador tabata Wendley Serberie i miho baye Gideon Noor di 2-2.
- Suffisant Eagles ta gana Giants 10 pa 4. Picher ganador tabata Julius Veeris i miho bate Luis Veloz Pena di 3-3.


text:
Na Aruba tin varios epecie marino cu ta protehi. E ley nacional cu ta percura pa e proteccion di e especienan aki ta Ordenansa pa Proteccion di Naturalesa. (Natuurbeschermingsverordening). Segun nos leynan local, ta prohibi pa mata, captura, haci daño, stroba of recoge webonan di especienan cu ta protehi.
Especienan protehi
Entre e especienan protehi ta haña tur coral, varios yerbanan di lama, tur mata di mangel, tur sorto di Gutu (famia di Scaridae), Jacupeper, Djukfes, tribon bayena, Atlantic Blue Fin Tuna, kreft, tur calco, tur turtuga, bushi preto (diadema antillarum), strea di lama, cabaynan di lama, Hydrocorallina, Zaagvis, Manta, Rogans, 2 sorto di tribon martieu (Sphyrna mokarran y Sphyrna lewini), 3 cocolishi di e famia di Conus, Caribbean Crown Conch, y tambe tur bayena y delfin.
Pakico proteha bida marino?
Nos mester di nos bida marino, nan ta forma parti di e ecosistema di balor grandi pa nos biodiversidad. Nos bida marino tambe ta di importancia pa nos industria economico mas grandi cual ta turismo y tambe nos industria di pesca. Un desaroyo balansa y sostenibel lo ta na beneficio di nos tur y por yuda restaura y mantene nos lama sano pa evita cu e ta bay atras. Pa e ser humano, un bida marino saludabel ta yuda cu “food security” y di e forma aki ta contribui tambe na e meta global di un futuro mas sostenibel, ‘Sustainable Development Goals’ (SDGs).
Prome Minister Evelyn Wever-Croes ta haci un suplica na cada ciudadano di nos pais, pa como bon ciudadano, nos tur tambe semper keda aporta y cuida nos naturalesa. Cu aporte di cada ciudadano den cuido di nos bida marino, nos lo tin un lama mas sano y saludabel pa semper y nos lo mira miho desaroyo pa nos pais.


text:
Conseho di Minister ta aproba 600 mil florin pa atende cu adictonan ambulante
Dialuna durante conferencia di prensa di gobierno, Minister di Husticia y Asuntonan Social Rocco Tjon a anuncia cu diabierna ultimo durante Conseho di Minister a aproba 600 mil florin pa un proyecto pa atende cu e adictonan ambulante. Esaki sigur ta un logro grandi na unda e problematica aki lo wordo atendi debidamente.
Prome Minister Evelyn Wever-Croes a expresa su satisfaccion pa cu e logro aki mirando cu e problema aki lo haya su debido atencion na un manera duradero. Cu e fondo adkeri lo bay emplea 5 persona capacita cu lo bay dedica solamente na e proyecto aki. E 5 profesionalnan lo bay tin e responsabilidad di acerca e adictonan ambulante y percura pa cada un wordo ubica den un di e centronan eliminando e problematica di tin e adictonan riba caya.
Lo renoba 4 camber na centro colorado.
Cambionan infrastructural necesario tambe lo wordo haci pa asina ubica e clientenan aki y dunanan e debido atencion. Manera Minister Tjon a indica, na comienso lo haci uzo di e centro na Meiveld pero segun e plan a aloca Awg 100 mil pa renoba 4 camber na Centro Colorado. Unabes e cambernan aki ta cla, lo tin un total di 16 pa 24 cama na unda e adictonan aki por haya ayudo y cuido profesional. Tambe lo tene na cuenta tur otro necesidad di e adictonan unabes cu kita nan for di riba caya. Pa cu esaki lo tin tur material disponibel pa asina por atende y provee pa e adictonan aki efectivamente.
Prome Minister ta gradici Minister Rocco Tjon y su ekipo completo pa nan dedicacion y trabou pa cu e logro aki. Eliminando e problematica di adicto ambulante specialmente den centro di cuidad, ta un contribucion enorme na Aruba su desaroyo economico mirando e sentimento di siguridad cu esaki lo crea den cada cuidadano y bishitante di pais Aruba, Prome Minister Wever – Croes a termina bisando.


text:
Inspekshon pa Protekshon di Salud ta informá di a tuma nota di e atvertensia ku Sentro di Kòntròl di malesa i prevenshon (CDC) na Merka a saka tokante produktonan di Kellog’s ku posiblemente ta kontaminá ku Salmonella.
Ta trata du tur produkto ‘Kellog’s Honey Smacks cereal’, sin importá e fecha di vensementu. Pero
prinsipalmente mester tene kuenta ku esnan ku ta kaduká entre 14 jüni 2018 pa 14 jüni
2019.
En konekshon ku e atvertensia aki inspekshon a hasi un investigashon rapido riba
merkado lokal (importadonan i bendedornan) i por informá ku e produkto aki no ta
optenibel na ningun supermerkado grandi na kòrsou. E importadó ofisial di produktonan
di Kellog’s ku ta distribuí na toko i minimarket tambe a hasi un investigashon na tur su
klientenan rebendedó, pero no a haña nada di e produkto aki den rèki. For di
dokumento risibí di e importadó ofisial na kòrsou, Inspekshon a tuma nota ku e
produkto aki no a wòrdu importá ya pa un aña kaba. Esaki ta debi na e mal benta di e
produkto.
Inspekshon ta hasi un yamada na públiko en general pa si akaso ta disponé di e
produkto ‘Kellog’s Honey Smacks cereal’, pa no konsumí esaki i deshasí di dje.


text:
ORANJESTAD(AAN)* Awe, un team fuerte di natacion arubano lo participa na e maraton di landamento na Suriname. E aña aki 9 landador local ta participando, di cual e campeon di aña pasa Renze Postma, kende e aña aki tin intension di mantene su liderasgo den e maraton di Staatsolie Suriname.
E trayecto ta di 18 km banda di e rio di Domburg pa e competencia di natacion di awanan habri pa Paramaribo. E evenemento aki unico aki den regio y participacion na e maraton di landamento ta exigi un cantidad di ora di entrenamento, disiplina, forza di boluntad y dedicacion. Pero door di train hunto, ta traha hopi motiva y cu ta contribui na bon resultado na Suriname.
E equipo di landadornan ta consisti di Renze Postma (campeon 2013), Sandra Postma, Dillon Willems, Carolina Perez, dr. Johnny cheng, Romar Arendsz, Jan Roodzant, Carlo Mansur y Virgil Azizahamad.
Esaki ta e di 40 edicion di e maraton di landamento cu lo bira special cu mas ganadornan anterior. E atletanan mes ta cubri nan gastonan, pero cu sponsor di Insel Air, PwC y CMB e gastonan ta wordo teni abao. Aña pasa Aruba a participa cu 11 landador, di cual a logra e prome lugar cu Renze Postma, mientras na 2012 ela participa tambe y tabata den e favoritonan.
eam arubano di natacion participando na SurinamePosted: June 30, 2014 in Johnny Habibe
ORANJESTAD(AAN)* Awe, un team fuerte di natacion arubano lo participa na e maraton di landamento na Suriname. E aña aki 9 landador local ta participando, di cual e campeon di aña pasa Renze Postma, kende e aña aki tin intension di mantene su liderasgo den e maraton di Staatsolie Suriname.


text:
Oranjestad, 8 di maart 2022 — Aruba Bank ta sigi apoya bienestar mental den nos comunidad atraves di e WOW Conference, cu a tuma lugar na IMAX-Gloria, 5 di maart 2022. E conferencia a conta ariba presencia di mas o menos 250 persona cu a bin pa presencia e topiconan di “Wellbeing and Happiness” titula “Becoming a Braver You”.
E evento tawata enfoca pa inspira e hende muher di tur edad, den diferente etapa di nan bida.
Aruba Bank ta orguyoso di por a patrocina e evento di WOW Aruba, y yuda e oganizacion enfoca ariba e hende muher hoben y profesional, pa supera nan miedo, surpasa cualkier barera, y desafio den bida, atraves di esfuersonan dedica pa yuda nan mes, nan carera y e comunidad di Aruba en general.


text:
ORANJESTAD (AAN): Poco poco por mira con e dia ta acercando pa e Eleccion 2021. Falta 15 dia pa Diabierna 25 di juni cual ta e Dia di Eleccion Parlamentario aki na Aruba.
E emocionnan ta bira halto dia pa dia, apesar di e limitacionnan cu Covid-19 a trece cune. Sinembargo, tur proceso ta sigui segun ley electoral.
Ya cada e siman aki, Post Aruba a cuminsa reparti na e adresnan den cada bario e carchinan di voto (Oproepingskaart) cual ta duna e votador e indicacion cu e tin derecho pa vota den e proximo eleccion aki na Aruba y ta mustre tambe den cual stemdistrict y den cual stembureau e lo mester acudi pa emiti su voto, ademas di e orario.
E biaha aki ta poni un orario sugeri teniendo cuenta cu e situacion di aglomeracion cu por surgi, den cuadro di Covid-19.
Segun Registro Civil y Censo, prome cu 17 di juni tur votador lo mester a haya nan carchi di voto.
Personanan cu no a ricibi nan carchi di voto na cas pa dia 17 juni 2021 por pasa busca un duplicado na oficina di Censo, situa na Schoolstraat 2 riba e siguiente dianan y orario:
Diahuebs 17 juni 2021: 16:00-18:30 or
Diabierna 18 juni 2021: 16:00-18:30 or
Diasabra 19 juni 2021: 09:00-15:00 or
Pa e votado cu NO TIN NINGUN medio di identificacion valido, por pasa tambe durante e dianan y orario ariba menciona pa regla esaki.


text:
Caso Ibis ta bay den overdrive
Cu mas hende deteni y partido preocupa E caso IBIS ta parce di bay den āoverdriveā. Ayera Ministerio Publico a bolbe detene un persona, cu...
AVP ta scoge pa atake
Nan ta acusa e gobierno formando caba di maldad Guera politico no conoce tregua, y ta exactamente esey nos ta tende di e lider di...
Hulanda cu miedo di kima curpa cu awa friu?
Pasonan hudicial ta bon tuma, awor siguiā¦ Desde aƱa pasa a cuminsa haya seƱal (discreto) cu gobierno di Reino tabata asina preocupa cu e situacion...
Aresto di ministro ta cambia ambiente pa eleccion?
Loke tabata colga den aire pa basta dia caba, finalmente a bira realidad. Pa prome biaha un ministro, sea suspendi o riba non actief,...
Oriana Mercedes Baez, mama hoben: āWhat you see is what you getā
Pa Dia Internacional di Hende Muhe, Bon Dia Aruba a acerca Oriana Mercedes Baez, kende ta un mama hoben, pa e conta tocante e...
Nicole Natalie Lin: āMi kier biba, mi tin 47 aƱa y mi kier tāey...
Nicole Natalie Lin ta un persona cu na 2016 a haya un pulmonia. Na e momentonan ey, su dokter a bisa cu el a...
Rudyanne Lejuez, Reina Grandi di Aruba su Carnaval 66: āNo ta shimis, sino ken...
Fin di siman ultimo, Aruba a conoce su reinanan di Carnaval 66 den distinto categoria, como reina infantil, hubenil, SeƱora y Carnaval pa finalmente...
CAft ta confirma loke tabata conoci
Medida ta inevitable E rueda di prensa cu CAft a tene ayera tabata realmente pa confirma nada otro cu loke tabata conoci caba: Aruba ta...
Aruba ta bay direccion Turks & Caicos?
Cerca di intervencion di Reino? Na aƱa 2009 gobierno di Reino Uni (United Kingdom) a dicidi cu ta basta cu corupcion na e islanan Caribense...
E problema no ta esun cera so
Esnan cu ta cana liber ainda tin mesun mentalidad CampaƱa ta un cos, pero haci nos tur ridiculo te na Hulanda, esey ta un berguensa....


text:
Oranjestad-Aruba 23 maart.Den e ultimo dos añanan varios atleta elite a haya e ayudo financiero necesario di Lotto pa hiba un debido preparacion den exterior. Comision di Subsidio atrabes di su Comision Tecnico kendenan ta haci e trabou di control riba dicho atletanan ta esnan cu ta duna e conseho positivo pa e atleta por realisa e biahe aki. Comision di Subsidio y Lotto ta kere cu tur ayudo avansa den exterior ta na beneficio di nos atletanan unda e conocimento amplio lo yuda hisa e nivel di nos atletanan y nan coachnan.
Como algun luna pasa Comision di Subsidio cu financiamento di Lotto a yuda e atleta den e deporte di taekwondo, Stuart Smit pa bay entrena na Monterey, Mexico unda ela hiba su preparacion pa competi den e Weganan Suramericano cu recientemente a tuma lugar na Santiago de Chile. Mirando e resultado obteni pa e atleta Stuart Smit na Chile cu ta un medaya di brons, Comision di Subsidio, Lotto y Ministerio di Deporte ta felicita e atleta pa su gran logro na Chile. Alo largo sacrificio, trabou duro y perseverancia a converti den un medaya pa Aruba.
Algun dia atras e atleta Smit a regresa Monterey, Mexico unda elo sigui cu su preparacion, awor pa su clasificacion pa e Weganan Centro Americano y del Caribe cu lo tuma lugar den luna di November na Veracruz, Mexico.
Pabien y hopi exito na nos medayista den taekwondo, Stuart Smit.


text:
Siman pasa nos a tuma nota cu Asociacion di bankeronan di Aruba a tene un conferencia di prensa pa duna informacion relaciona cu e ley di paga belasting riba cambio di moneda stranhero (koersmargevergoeding). Den esaki nan a trece padilanti na pueblo cu niun banco lo no por bai carga cu e gastonan e impuesto riba e tipo di transaccionan aki!
Remarcabel di esaki ta e hecho cu nunca e pueblo consumidor lo mester a bai confronta su mes cu e medida aki. Minister di Finansas a garantisa den e reunion cu a trata e ley aki cu no lo pasa e gastonan pa e pueblo. Fraccion di MEP a hasta traha un mocion cu a wordo acepta unanime pero a resulta cu tawatin ignorancia total di parti minister.
En conexion cu esaki fraccion MEP a manda pidi un reunion publico invitando Minister Bermudez pe bin splica dicon pueblo ta esun saliendo perhudica atrobe cu e ley aki. Nos fraccion ta spera cu e reunion aki por wordo jama pronto pa nos haya mas claridad riba e situacion. Si resulta cu e no lo hasi nada Fraccion di MEP mes lo trece un amienda den ley pa pueblo no wordo castiga mas.


text:
WILLEMSTAD – “Mi a trata di hasi tur kos legalmente pero ta imposibel”, Aaron di 43 aña ta konta. “Mi tabata sobra 800 florin. Ademas mi mester a biaha pa trabou regularmente i mi tabata obligá di sera un seguro di biahe kada bia, pasobra SVB (Banko di Seguro Sosial) no tabata kubri esaki. Na final mi no tabata sobra niun depchi.”
Aaron tin un ofisina di arkitekto. E promé seis aña e tabata hasi tur kos segun regla, pero e introdukshon di e Seguro Básiko di Enfermedat (BVZ) a kaba kuné. El a kuminsá un empresa nobo i el a trata na un manera diferente. Aaron no ta e úniko ku ta regla (parti di) su asuntunan ilegalmente.
Espesialmente e BVZ ku a drenta na vigor na 2013 ta kaba ku bo; si bo tin un negoshi di 1 persona bo ta paga 13.6 porshento di bo entrada bruto. Un hende ku ta gana 2000 florin pa luna, tur luna tin ku paga SVB 272.
Riba esaki ta bini e belasting normal òf e gastunan di empresa. Un empresario ku ademas ke sigurá su mes kontra inkapasidat pa traha òf ku ke spar pa un penshun, no ta sobra nada pa hasi esaki.
Propio riesgo
Corine Muijson (mákelar i masahista) for di introdukshon di e BVZ tin un konflikto ku SVB. E ta haña inhustu ku e mester entregá 13,6 porshento loke ta pone ku e ta pèrdè mas ku un hende ku ta gana mas, pero ku ta traha pa hende. “Promé ku 2013 tambe mi tabata traha komo independiente, pero mi tabata sigurá privá.Mi propio riesgo tabata mas haltu si pero pasobra mi no tabata usa kuido mashá mi tabata sali mas barata. “
Muijson tabata paga su kompania di seguro mas o ménos 800 florin pa aña. Ora el a bai traha pa hende un temporada i a para su seguro privá, el a resultá na SVB ora el a kuminsá na su mes atrobe. Awor e mester paga entre 3 pa 4 mil florin pa aña. Pa motibu di su embaraso e no por a traha fulltime mas. Un doño di un kompania di 1 trahadó e ora ei no ta haña niun entrada.
Ferlòf òf enfermedat
SVB i tambe kasi tur seguro privá no ta kubri inkapasidat pa traha. Ta PanAmerican so ta ofresé un seguro pa inkapasidat pa traha pa 66 florin pa luna a base di un salario di 2500 florin pa luna. Ku e seguro aki bo por sigurá 75% di bo entrada despues di un tempu di espera di 30 dia i ku un temporada máksimo ku ta paga di dos aña. Esaki no ta konta ferlòf di embaraso. Ku un grip fuerte òf enfermedat di sangura bo no ta haña nada.
“Masha poko mi ta hasi uso di kuido i lo mi preferá di spar i tin un propio riesgo mas haltu”, Muijson ta bisa. “E sumanan ku mi mester paga awor ta muchu haltu. Lo mi no rekomendá niun hende pa bira empresario na Kòrsou; ta muchu problema.”
Association of Small Entrepreneurs Curaçao (A.D.E.C.K.) ta rekonosé e situashon. Visepresidente Bionda Fonseca ta bisa ku nunka no a pidi nan konseho pa loke ta e areglonan nobo manera BVZ. “Ministerio di Asuntunan Sosial, Labor i Bienestar a djis imponé e plannan.”
Traha sin paga belasting
Fonseca ta boga pa un diálogo entre ADECK, empresarionan i gobièrnu. “Ta afektá empresarionan di tur banda sin pensa riba e konsekuenshanan sosial ekonómiko di esaki.” E relato di Aaron no sorprend’é. “Mi tambe ta tende relato asina: e medidanan ta pone ku hende ta bai traha sin paga belasting i no ta motivá pa emprendé.
Lesa tambe: Reglanan inatraktivo ta trese mal sirkunstansha pa inverti


text:
BONEIRU:
Awe nochi algu pasa di 7or, nos hoben nan ku a representa Boneiru i titula Kampion den e selekshon di softbol a regresa kas bek for di Republika Dominikana.
Nos hoben nan a sa di duna tremendo presentashon den e torneo internashonal di softbol, kaminda ku un total di 24 pais a partisipa. Boneiru a sa di gana su weganan i titula kampion di e torneo. Ku un multitut presente na aeropuerto diputado Gerald Silberie na nomber di Gobiernu di Boneiru a risibi nos hobenan ku un kaluroso bonbini i alabes felisita nan ku e logro di Kampion den torneo internashonal di softbol.
FUENTE: LIVE FM / TINO DE PALM


text:
Cu 79 aña di edad.
ORANJESTAD (AAN): E ta un di e artistanan mas grandi cu Aruba a conoce! Cualkier cas di famia cu e bishita unda tin brindis, e ta baha for di su auto, cu e guitara bao braza!
Musica ta su mundo! Musica ta su forma pa haci su prohimo feliz! Musica ta e medium cu e ta yuda tur otro hende sobresali for di cualkier tristeza, cualkier emocion, y haci un alma feliz, sikiera si acaso ta djis pa un rato.
Diamars merdia, nubianan scur por a wordo mira ta pasa den algun area di e isla. Mas despues alrededor di 1’or di merdia, e noticia tristo a drenta cu Etty Toppenberg a fayece, despues di un lucha di basta tempo cu e malesa di cancer. Etty tabatin 79 aña di edad.
Etty su nomber di berdad ta Alex Edward Toppenberg, y el a nace na Aruba dia 19 di Augustus 1943, a crece y desaroya su mes den pueblo di Companashi na Playa. Etty tabatin 10 otro ruman, y un par di nan tambe tabatin amor pa musica. Etty su interes pa musica a cuminza di hoben caba, y a hasta purba toca riba un guitara cu tabata bastante kibra.
Esey tabata e base cu a yude epande su conocemento musical, su habilidad perfecto pa adlib y traha letra pa cancion cualkier momento cu ta, y a cuminza forma parti di grupo musical tambe unda el a sigui perfecciona su talento.
Tur e granito di arena aki a pone cu Etty awendia ta worde considera como un di e cantante- y compositornan Arubano di mas importante, emblematico y legendario di henter e historia di e isla aki.
Su comienzo mes: Tur cos a cuminza na aña 1957 unda el a bay toca cu su amigonan pa un señora masha popular e tempo ey den Companashi, esta 'Shi Clotilda'.
Hopi ta convenci, cu e carera musical di Etty a subi manera un stichi bay halto na aña 1978 y despues tambe na 1991 caminda Etty hunto cu su Trio Huasteca a bira e prome artistanan Arubano cu ta representa e isla dos biaha den Festival Internacional di Cancion Iberoamericano, esta 'Festival OTI'. E tabata un di e festivalnan musical internacional di mas renombre di tur tempo.
Otro logro importante ta su composicion "Balia di Sehu" cu a worde decreta como un Earth Song, pues un cancion cu ta worde considera como un himno di humanidad. E cancion aki ta worde presenta na numeroso ocasion den e teatronan di mas renombra y door di e coronan di mas popular internacionalmente.
Y e reconocimento di Etty como fabuloso musico a traspasa fronteranan. Empresarionan di otro pais tin biaha tabata invita Etty pa bay te na nan pais, pa sirbi como 'entertainer' pa nan actividad di negoshi. Djis pasobra nan ta encanta e forma con Etty ta interactua cu publico.
Su carera en general: Ademas di ta un musico renombra, tin di corda cu Etty a cuminza traha na comienzo na Ontvanger der Belasting, y posteriormente a bira un docente hopi stima di scol basico na Playa. Sinembargo semper na tur ocasion, e guitara ta acompañ’e na cualkier actividad, y den su tempo liber ta compone musica.
Su logronan, exitonan, premio y reconocementonan ta excepcional y numeroso. El a representa Aruba na varios pais rond di mundo y ta varios ta e cantantenan cu a interpreta su composicionnan. Masha poco artista sinembargo tin e privilegio y dicha di por cumpli 65 aña activo den e mundo di entretenimento.
Apenas luna pasa, rond di fecha di su cumpleaño, e grupo local Fundacion Go Cultura, Unoca, Departamento di Cultura Aruba y Ministerio di Finansas y Cultura a anuncia e homenahe dedica na Etty Toppenberg. Esaki a tuma lugar riba Plaza Nicky Habibe.
Etty mes no por a acudi na esaki, como cu e tabata basta malo riba cama, y aunke su bista tabata basta malo, toch el a sigui e reconocemento aki via TV.
Su consehonan semper: Etty Toppenberg ta un hende cu cada biaha cu bo combersa cune, ta positivismo ta brota for di dje. E ta dunabo conseho pa tur cos! Sea ta receta pa pastechi, con pa progresa den bo negoshinan, y hasta kico pa haci cu bo hardin na cas.
Pesey semper su amigonan ta bisa, cu como yiu di tera, tur hende tin di aprecia e persona aki, kende semper tabatin cultura di Aruba na pecho, combina cu su amor inmenso pa musica, y e bienestar di prohimonan Arubiano na prome lugar.
Na su famia, conocir, amigo-, y coleganan, DIARIO y famia Mansur ta extende su mas profundo palabra di condolencia. Cu Etty sosega na paz.
www.overheid.aw/eerbetoon-aan-etty-toppenberg-de-troubadour-van-aruba
www.discogs.com/Trio-Huasteca-Sounds-From-Your-Fantasy-Island


text: Famianan a bira vulnerabel i gobièrmu a i ta sigui hasi tur esfuerso pa sigui sostené nan ku entrada, kuminda i ayudo sosial-emoshonal. Komo miembro di famia nos kier pidi komunidat pa tuma tempu i pensa krítiko kiko famia ta nifiká pa kada un di nos. Kon nos por sigui mustra solidaridat pa otro. Riba e dia aki nos kier yama danki na boso tur komo un famia grandi ku a demostrá sivismo. solidaridat i koperashon. Danki pa tur esfuerso di boso parti pa yuda nos protehá Kòrsou kontra e malesa di COVID-19.


text:
Diabierna 20 di April 2018 a tuma lugar den Compleho Deportivo Franklin Bareño
na Piedra Plat e wega entre Racing Club Savaneta contra di Jong Aruba Division 1 Grupo B.
E equipo di RCS actualmente ta na di 2do lugar riba e standing den grupo B y Jong Aruba ta
ocupa e di 5 lugar riba standing.
E equipo di RCS ta logra habri e marcador tempran na comienso di wega pa ser exacto
na di 3′ di wega pa medio di Gustavo Marchena #10 pa bai ariba 1-0.
Na di 28′ di wega ta e mes un Gustavo Marchena #10 ta logra amplia e score na 2-0.
Julio Parra #10 riba su camiseta ta logra score un gol pa su equipo Jong Aruba pa asina corta
ventaha na 1-2 na di 35′ di wega.
Nos mester bisa den e prome 45′ nan di wega ambos equipo a sa di pone basta preshon, ambos
equipo a haja diferente bon chens pa anota pero no a probecha.
Den e di dos parti di wega e equipo di Jong Aruba a baha rabia y a pone hopi preshon riba
su contricante cu a cai full den defensa y nan a sa di probecha y na di 51′ di wega Juan Cañas # 7
ta logra score un tremendo gol di takonaso cu ta desvia e bala fuera di alcanse di e portero di RCS y ta
empata e wega na 2 gol pa banda.
Jong Aruba ta sigui preshona y na di 56′ di wega ta Juan Cañas #7 ta bolbe score pa bai ariba 3-2.
Despues di esaki e equipo di RCS ta reaciona y ta cuminsa forma algun atake peligroso riba e arco
di Jong Aruba y ta Aldon Goeman #7 riba su camiseta ta logra score e gol di empate na di 65′ di wega
despues cu nan ta haja un tiro liber y ta manda un fusil fuera di alcance di e keeper di Jong Aruba.
Ambos equipo ta sigui preshona y ta e equipo di RCS pa medio di Jean Duniol #2 ta logra score
e gol di victoria pa ser exacto na di 72′ di wega.
E equipo di Jong Aruba ta sigui preshona y na e minuut nan final ta los un tremendo tiro riba
gol di RCS cu casi nan a logra empata e wega.
Score Final RCS ta gana Jong Aruba 4-3.


text:
E fundacion aki ta un non-governmental organization, estableci na Trinidad and Tobago. Nan ta traha pa construi y sostene servicio laboratorio di e calidadnan di mas halto atraves di un mecanismo independiente auto suficiente.
Den e reunion aki Caribbean Medlabs a informa e mandatario riba e resultado di e 2 dianan di bishita cu a tuma lugar aki na Aruba, caminda nan a bishita diferente laboratorio.
E colaboracion entre Gobierno y The Caribbean Med Labs a inicia na aña 2019. Den esaki nan ta comprometi pa asisti Aruba den yuda sigura y standarisa un bon calidad di testnan cu ta wordo ehecuta door di e laboratorionan na Aruba.The Caribbean Med Labs a duna elogio na e calidad di e testnan cu ta ser brinda actualmente dor di e diferente laboratorio.E parti cu mas nan a elogia ta e acreditacion internacional cu ya caba varios laboratorionan na Aruba tin.
Otro tema importante cu The Caribbean Med Labs a trece padilanti ta e rol importante di un laboratorio, no solamente pa loke ta trata salubridad publico den aspecto local pero tambe turistico.
Gobierno di Aruba lo sigui coopera cu Caribbean Medlab pa asisti den e desaroyo di nos calidad di laboratorio aki na Aruba y garantisa cu tur test cu wordo haci ta confiabel pa laboratorionan cu ta acredita, certifica y di calidad.


text:
Pa medio di e konvokashon aki sosionan di Kooperativa KEP ta keda invitá na un REUNION GENERAL pa trata añanan 2019 i 2020.
Despues di a traha intensivamente pa restablesé nos servisio di ofresé 'Historia di Kuenta" "History" riba nos plataforma "miKep", nos ke anunsiá ku esaki ta operashonal atrobe huntu ku e servisio di "Estado di Kuenta" (Statement).
Pa medio di e komunikado aki, Direktiva di Kooperativa KEP ta informá su sosionan ku e Reunion General pa trata Presupuesto 2021 ku originalmente tabata programá pa djadumingu 25 di yüli lo no por wòrdu efektuá pa motibunan fuera di alkanse di Kooperativa KEP.


text:
Fayesimentu pastor Belioso
Awe, nos ke kumpli ku e tristu deber di anunsiá e fayesimentu di pastor Sixto P. Belioso. Pastor Belioso a sirbi iglesia den Karibe Hulandes
Ku Konfiansa den Dios: Ami lo Bai!
Porfin Union Karibe Hulandes por selebrá su seshon di kada sinku aña. Pa motibunan opvio mester a posponé nos reunion planiá na yüni 2020. Djamars
Protected: Segundo Renion di Konstituyente
There is no excerpt because this is a protected post.
Protected: Material Kumbre 2021
There is no excerpt because this is a protected post.
III Kumbre di Liderasgo 2021
Nos Kumbre di Liderazgo 2021 lo ta online di djebièrnè 23 te ku djamars 27 di yüli. Lo tin dos tayer pa skohe e biaha
Despedida dr. Brinkman
Ku tristesa nos a tuma nota ku dia 20 di yanüari 2020 dr. Bert Brinkman a fayesé den Señor. Dr. Brinkman tabata yu di ps.
Kongreso Mundial Posponé pa di Dos Bia
Djamars 12 di yanüari 2021 hunta direktiva di Iglesia mundial a disidí pa posponé e kongreso mundial di Konferensia General pa di dos bia. E
Inmunisashon
Iglesia Atventista di Shete Dia ta pone énfasis fuerte riba salubridat i bienestar. E énfasis riba salubridat atventista ta basá riba revelashon bíbliko, eskritonan inspirá
Fecha Nobo Reunion Konstituyente
Den su reunion di hunta direktiva di fin di aña, Union Karibe Hulandes, a tuma e desishon pa konvoká e reunion di konstituyente (seshon di


text:
Selebrashon riba Dia di Bandera: Ambiente di ‘Flag Day Bazaar’ na Renaissance Mall & Rif Fort
Selebrashon riba Dia di Bandera:
Ambiente di ‘Flag Day Bazaar’
na Renaissance Mall & Rif Fort
WILLEMSTAD – E ‘Flag Day Bazaar’ di Renaissance Mall & Rif Fort ta bèk despues di 3 aña! Manera kustumbrá e ambiente lo tuma lugá riba djasabra dia 2 di yüli. Establesimentunan lo ta habrí i e bazar lo konsentrá rònt di e fòntein, e área di hotèl i den Rif Fort ofresiendo promoshonnan for di 10’or di mainta te ku 6’or di atardi. Manera semper e ‘Flag Day Bazaar’ di Renaissance Mall & Rif ta wòrdu konsiderá un dia den famia ta p’esei mes lo tin un área spesial pa mucha ku diferente wega i pintamentu di kara. Tambe, lo tin demostrashon di maramentu di lensu, un eksposishon di outonan Mustang, artesania i diferente stènt di kuminda ku e.o Pan ku Stobá i Sòpi.
Durante di henter dia lo tin músika i entretenimentu; lo presentá e.o Típiko Elegansia, Grupo Den Chikí, Dj Lucy i hopi mas. Lo tin animashon musikal te ku 11’or di anochi. Naturalmente bishitantenan tin tambe amplio variashon di restorant pa skohe for di dje si ta deseá di kombiná e bon ambiente ku un sena. Nos ta topa riba Dia di Bandera na Renaissance Mall & Rif Fort!


text:
KREANDO SPERANSA MEDIANTE AKSHON AWE RIBA DIA DI PREVENSHON DI SUISIDIO
Ministerio di Salubridat Medio Ambiente i Naturalesa
KREANDO SPERANSA MEDIANTE AKSHON AWE RIBA DIA DI PREVENSHON DI SUISIDIO
Willemstad – Dia 10 di sèptèmber mundialmente ta selebrá Dia di Prevenshon di Suisido. Un tema delikado pero e ta un fecha ku ta nesesario pa nos pone atenshon dje. Globalmente e sifranan di sea intento di suisido òf e akto di kometé suisido a bin ta krese, no solamente aki na Kòrsou, pero rònt mundu.
E Dia di Prevenshon di Suisido a keda establesé na aña 2003 pa e Asosiashon Internashonal di Prevenshon di Suisido den konkordansia ku Organisashon Mundial di Salú. Tur aña di nobo, riba 10 di sèptèmber, mundu ta para ketu riba e tópiko aki ku e meta pa redusí e stigma i lanta e konsientisashon manera entre otro organisashonnan gubernamental, religioso, sektor privá i públiko en general, dunando un mensahe kon suisido por keda prevení.
Ta ser kalkulá ku alrededor di 703 mil hende tur aña di nobo ta kometé e akto suisido. Kada morto mediante di un suisido ta un preokupashon pa komunidat i un impakto profundo riba esnan ku ta keda atras e.o. famia, amigunan i hasta koleganan ta sufri di duele pa e komportashon aki. Dor di papia di e tema aki nos ta redusí e stigma i subi e nivel di konsientisashon rondó di suisido i asina enkurashá akshonnan di bon informashon ku e meta pa redusí e kantidat di kasonan.
“Creating hope through action”, o sea krea speransa mediante akshon, ta e tema ku Asosiashon Internashonal di Prevenshon a dekretá di 2021 pa 2023. E tema aki ta un rekordatorio ku tin alternativa i ku suisido no ta e solushon den tempu difisil. Dor di krea speransa nos ta selebrá bida. Nos akshonnan, no importá kon grandi i/òf kon chikí esakinan por ta, ta krea un speransa serka personanan rondó di nos ku ta pasando den tempu difísil. No tur ta tur ora un hende sa ki krísis un familiar, amigu, konosí o kolega ta konfrontando p’esei nos mester ta habrí pa papia ku otro tokante e tema aki. Respetá otro i mustra empatia pa ku otro. Ta un sosten tambe pa esnan ku keda atras despues di un kaso di suisido manera un yu, mayornan, amigu, famia i te hasta kolega.
Minister sra Dorothy Pietersz-Janga ta enkurashá un i tur pa ban krea speransa atraves di nos akshonnan i ta e lus pa otronan. Ban inspirá konfiansa i positivismo den kada un ku tin e pensamentu o intenshon pa kometé suisidio.
Minister sra. Dorothy Pietersz-Janga por último, ta enkurashá tur hende pa partisipá na e akshon di Prevenshon di Suisidio 2022. E akshon aki ta tuma lugá pa 8 or di anochi, dia 10 di Sèptèmber, kaminda tur hende ku ta deseá esaki ta sende un bela i pone esaki dilanti nan bentana. Di e forma aki ta duna sostén na e akshon di prevenshon di suisidio. Tambe nos ta rekòrdá un ser kerí ku a fayesé dor di a kometé suisidio i esnan ku a sobreviví un intento di suisidio.


text:
Nos Healthy Hour ta un forma ekselente pa kompartí ku stakeholders i otro gruponan den komunidat. Ku mas di 15 kanal di komunikashon pa manehá, nos tim di komunikashon ta gusta e fórmula di Healthy Hour, komo ku e ta duna nos interakshon direkto ku gruponan spesífiko i importante pa transishon. At’akí sinku motibu mas ku ta pone nos skohe pa e Healthy Hour:
1. Kompartí Desaroyo. Nos programa di transishon ta trahando simultaniamente riba diferente komponente pa por hasi e transishon pa Curaçao Medical Center unu eksitoso. Ainda tin hopi hende ku no ta bon na altura di tur loke nos ta kreando pa realisá e metanan di transishon. Nos ke kompartí tur esaki i kontestá pregunta den un ambiente positivo. Ku kada Healthy Hour nos ta sigui informá gruponan ku por prepará nan mes mihó pa e kambionan i tuma desishon bon informá.
2. Katalisadó pa Sektor di Kuido. Ku e kambionan digital i den e formanan di traha, oportunidatnan nobo a habri ku anteriormente no tabata posibel den sektor di kuido di Kòrsou. E posibilidatnan nobo ta un katalisadó pa aselerá kambionan ku ta benefisiá pashènt. Mas nos por informá otronan di e desaroyonan, mas nan lo por hunga un papel importante pa kosechá e benefisionan di un hospital modèrno i forma pari di trese servisionan ousiliar.
3. Best Practices. E programa di transishon akí ta úniko den asina hopi sentido, i pesei e ta esun di mas kompliká ku Kòrsou a konosé den tempu modèrno. Nos a siña hopi i ta ketu bai siñando mas, buskando solushon den algun árianan. Nos ke kompartí esakinan ku otro profeshonalnan. Nos tur por siña di otro.
4. Formando Lasonan Estrecho. Nos ta boga pa henter sektor di kuido pone interes di e pashènt na promé lugá. Pa brinda mas i mihó kuido nos mester traha huntu. Nos Healthy Hour ta un forma mas ku nos ta usa pa krea òf intensivá e lasonan ku tur esnan ku nos por traha huntu kuné pa yega na mihó koperashon i konsekuentemente logra mas balor pa pashènt.
5. Diskushonnan Fruktífero. Hopi detaye ta bai perdí den medionan di komunikashon tradishonal i sosial. Durante un Heathy Hour nos tin un ambiente diferente, ideal pa hiba kombersashonnan ku potensial pa logra transformashon i yega na kambionan duradero. E nivel di interkambio ta haltu i balansá.
Si bo sa di un grupo ku por benefisiá di un Healthy Hour, laga nos sa na communicatie@curacaomc.com


text:
WILLEMSTAD – Djárason último nos Promé Minister Sr. Ivar Asjes a hasi un bishita na e kompleho deportivo Niels Liberia na Suffisant despues ku algun dia promé dos lampi a bini abou den e kompleho deportivo aki.
Promé Minister Asjes a keda informá dor di direktor di Reda Sosial Sr. Herman George tokante e trabounan ku mester keda hasí a korto plaso. Kual ta revishon total di e sistema di e lampinan ku ta na laira, drecha i kambia e flur ku ta den hopi mal estado. Mester renová wayanan rondó di e kancha i e bòrchinan di skor. Mester drecha e bañonan i traha un lugá adekuá pa warda material.
Promé Minister Asjes a indiká ku Gobièrnu ta disponibel i dispuesto pa duna e asistensia nesesario dor di invertí fondonan públiko den e proyekto aki pa restourá e sala aki pa asina nos hóbennan por sigui práktika deporte.


text:
Famia di idioma
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Un famia di idioma ta un grupo di lenga ku un orígen históriko komún i ku laso filogenétiko, kiermen ku ta mustra di ta derivá di un lenga mas antiguo òf di un protolenga (lenga di desendensia). E ta e klasifikashon mas usual pa kategorisa e idiomanan mundial.
Un famia ta originá na momentu ku un lenga, e asina yamá protolenga di e famia, ta hasi e nasementu di varios idioma posibel pa medio di un proseso di diversifikashon dialéktiko.
Entre e lenganan di un famia e ta usual ku no por lesa di un pa otro, ni maske similaridatnan fonétiko i gramatikal a keda konservá manera den mayoria di e kasonan. Ora e semehansanan entre idioma ta kla, e ta posibel pa rekonstruí su orígen komun, inkluyendo e protolenga di kual e ta derivá, usando metodonan di lingwístika históriko.
E término "famia" ta modelá segun e sistema di registro genealógiko di persona. Korespondientemente lingwístanan ta deskribí lenganan ku ta yu di un famia di idioma komo un relashon genétiko.


text:
Maneha bo negoshi
Maneha bo finansas
Teniendo cuenta cu bo entrada y gastonan por yuda bo pa bo negoshi por funciona sin problema. Wak pa bo ta sigur pa bo mantene un bon administracion y tin un conocemento basico di finansas comercial.
Contenido
Busca ayudo di un accountant
Tin diferente manera pa haya yudansa cu bo accounting, sea di un accountant certifica, administrado of door di haci uzo di servicionan online. En todo caso, sigura bo mes pa bo tin un bon persona cu lo por maneha lo siguiente pa bo:
- Cuenta pa cobra (Accounts receivable)
- Cuenta pa paga (Accounts payable)
- Placa disponibel (Cash)
- Conciliacion bancario
- Salario (Payroll)
Curso Empresario Prepara
Desde September 2012, IDEA a cuminsa organisa un curso “Empresario Prepara” pa futuro empresarionan (entrepreneurs) y tambe empresarionan existente. E curso aki ta wordo brinda tur aña, cuminsando den April.
E meta aki ta pa engradece economia di Aruba a base di desaroyo di negoshinan micro, chikito y mediano. E negoshinan aki por tin e capacidad pa trece actividadnan comercial nobo y innovativo pa asina yuda realisa e diversificacion di e economia di Aruba.
Despues di hopi interes di parti di e cursistanan, IDEA a dicidi di amplia su curiculo di educacion cu e curso “Empresario Prepara II”.
Na September 2017, IDEA a organisa pa prome biaha e curso “Empresario Prepara II”.
Empresario Prepara I y II, su pakete ta consisti di lo siguiente:
Curso ‘Empresario Prepara I’ (EP I):
- E pakete di curso ta consisti di 6 vak/parti: Corporate Social Responsibility, Business Continuity Plan, Marketing, Business Plan, Business Law, Small Business Administration & Finance, y ta consisti di total 25 les.
Curso ‘Empresario Prepara II’ (EP II):
- EP II ta consisti di 4 vak/parti (un ampliacion di e curiculo di curso EP I): Small Business Tax, Innovation, Developing Brand Awareness for Customer Satisfaction, Leadership and Management, y ta consisti di total 19 les.
E orario di e curso ta 7:00 p.m. – 9:15 p.m y ta tuma luga 2 biaha pa siman. Ful e curso ta wordo brinda na Papiamento. E materialnan mayoria biaha ta wordo presenta den idiomanan hulandes of ingles.
Otro organisacionnan cu sa presenta tipo di curso similar ta:
- Kamer van Koophandel Aruba
Curso: Course Independent Entrepreneur SMEs
- Qredits Aruba
Curso: Be Your Own Boss
Credito Comercial
Pa haya un credito comercial pa bo negoshi por acudi na un banco local of na Qredits Aruba. Tene na cuenta cu lo pidi bo pa un Plan di Negoshi/ Business Plan. E siguiente link lo duna bo guia con ta haci esaki. Planea bo negoshi – Scirbi bo Plan di Negoshi
Banconan comercial na Aruba
Caribbean Mercantile Bank NV (CMB)
CIBC FirstCaribbean International Bank
Por tuma contacto cu Qredits Microfinanciering Nederland
Bilderdijkstraat 16 (Vondellaan)
Oranjestad
Telefon: +297 582 2250 / 699-2255 (WhatsApp Only)
Website: www.qredits.com


text:
Aña 2018 y 2019, IDEA conhuntamente cu Departamento di Impuesto (DIMP), a organisa e workshop cu e tema: ‘Time for Taxes’. Den aña 2020 y 2021 debi na COVID-19, e workshop aki a wordo reemplasa pa Webinar.
Topiconan cu ta bin dilanti durante e workshop/ webinar aki ta lo siguiente:
- Inkomstenbelasting vs Winstbelasting;
- BBO/BAVP/BAZV;
- Loonbelasting y primanan social;
- Verzamelloonstaat y Verzamelstaat opgaaf derden;
- Reglanan nobo Fiscal y Kleineondernemingsregeling “KOR”;
- Y otro informacionnan actual concerni impuesto.
Durante tur e añanan SMEs y empresarionan ta keda pendiente pa e anunciamento di e evento aki. Semper na final di evento aki nos ta haya super bon comentario di e participantenan.
‘Time for Taxes’ ta un evento cu tur aña a wordo presenta door di un team dinamico y profesional di Departamento di Impuesto.


text:
KRALENDIJK – Diputado Nina den Heyer djaluna 17 di ougùstùs último a bishitá skolnan básiko riba e promé dia di skol. ”E promé skol ku mi a bishitá tabata Kolegio Kristu Bon Wardador na Nikiboko, despues Kolegio San Bernardo, Kolegio Rayo di Solo, Kolegio Strea Briante. Na skol Strea Briante, mi a risibí kalènder anual, i un karchi ku ta indiká tur fecha di dianan di fakansi. Esaki mi a apresiá imensamente. Tambe mi a bishitá e klasnan di Kolegio Kristu Bon Wardador, kaminda ántes tabata Papa Cornes School. Despues mi a bishitá Skol Amplio Papa Cornes, De Pelikaan i terminá na Kolegio San Luis Beltran na Rinkon. Tur skol ku diputado den Heyer a bishitá riba e dia, a risibí un baki ku bolo. Skolnan tabata bunita dòrná i dosentenan ku hopi ánimo pa risibí e muchanan. Mayornan tabata na altura tokante e situashon relashoná ku COVID-19 i ku no ta tur por a subi tereno di skol. E yùfrounan mes a risibí e muchanan i atendé ku nan riba tereno di skol. Solamente muchanan mas chikitu ku ta promé aña ta bai e skol, a hasi posibel pa mayornan por a bai te na e klas pa hiba nan yu i saka potrèt. Tabatin skolnan ku karikaturanan ku tabata risibí e muchanan. Hopi mayor a komentá ku porfin skol a kuminsá pa e yu regresá skol.
Dosentenan e aña eskolar nobo aki tin e tarea pa splika e muchanan tur loke mester kumpli kuné, relashoná ku e parti di higiena entre otro pa laba man i tosa den kokoti. Ta bon pa duna e dosentenan un estimulo pa nan balor inmenso. Nan tin un ròl i impakto importante den bida di e mucha.” diputado den Heyer a menshoná.
Nos ta deseá tur dosente i muchanan un felis aña eskolar 2020/2021 i ta sigui konta ku koperashon di mayornan pa e yu su propio desaroyo i seguridat.


text: Diahuebs marduga a drenta informe di un pelea di pareha den parkinglot di un highrise hotel, mesora a dirigi patruya na e sitio. Na yegada di patruya a mira 2 sospechoso drenta un auto y bandona e sitio. A inicia un persecushon ya cu e auto aki no a para pa polisnan. Despues di varios intento di para e auto aki a logra sere entre 2 patruya banda di Eagle Beach. Aki a detene un persona masculino y otro femenino pa a bringa y despues core pa polis. Vehiculo di transporte a bini na e sitio pa transporta e detenidonan pa warda di polis.


text:
E kehonan i señalnan ku e tim di Nationale ombudsman a risibí ta trata tokante diferente instansha gubernamental, tantu instanshanan di Atministrashon Públiko komo gobièrnu lokal (Entidat Públiko). Un grupo di mayornan a kompartí ku Kinderombudsman nan preokupashon tokante skolnan i protekshon di hóben. Loke tabata remarkabel ta ku habitantenan a trese dilanti diferente keho tokante diferente tema.
E tim tambe a papia ku mayornan soltero i mucha tokante kriansa. E kòmbersashonnan akí tabata mashá balioso pa nos investigashon tokante kriansa den pobresa.
Kordinadó Gaby von Maltzahn: "Tabata bon pa por tei físikamente atrobe. E habitantenan tabatin gran nesesidat pa konta nan historia. Nos a ripará ku nos presensia físiko i visibilidad ta kondishonnan pa nos por traha afsprak mas fásil ku e habitantenan."
Lógikamente e tim di Nationale ombudsman i Kinderombudsman tambe ta trata tur keho i señal ku a drenta di manera digital. Kaminda ta nesesario, nan ta involukrá e instanshanan gubernamental konserniente pa trata e keho korektamente.
Oranan di konsulta na Boneiru
For di 8 di mart e tim di Nationale ombudsman i Kinderombudsman lo ta na Boneiru atrobe. Pronto lo publiká lugánan i orarionan. Tambe lo por lesa esakinan na nationaleombudsman.nl/caribisch-nederland i dekinderombudsman.nl.


text:
Cookies ta filenan chikito cu ta sigui locual un bishitante ta haci riba un website. Gobernadoraruba.com tambe ta haci uzo di cookies. Akibao por lesa cua cookies e website aki ta aplica y cu cua proposito.
Cookies pa estadistica
E website aki ta uza cookies pa estadistica. Ta haci esaki pa compronde con e bishitantenan ta uza e website. E informacion aki ta yuda drecha e website. Por ehempel door di añadi informacion of door di simplifica uzo di e website. E cookienan aki no tin impacto ariba bo privacidad. Consecuentemente gobernadoraruba.com no ta pidi permiso pa uzo di e cookienan aki.
Piwik pa estadistica
Pa e estadisticanan gobernadoraruba.com ta uza e ‘open source webanalysepakket’ yama Piwik. Nos ta analysa e datonan aki. Asina ta sintonisa e website mas miho riba e bishitantenan. No ta uza e datonan colecciona cu otro proposito cu mehoracion di e website.
No ta uza trackingcookies
Trackingcookies ta cookies cu ta sigui bishitantenan durante nan bishita riba otro website. E website aki no ta haci uzo di trackingcookies. P’esey e no ta ofrece sosten pa e configuracion ‘DoNotTrack’ di browser.


text: Diasabra mainta a drenta informe di un accidente cu hende herida den Bernhardstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di e Ford Escape preto A68671 coriendo cu velocidad halto a perde control baha caminda y bolter. Debi na e accidente aki e chauffeur a keda pega den e auto y a solicita e equipo di rescate di bombero. Na yegada di e ambulans nan a atende e chauffeur pero mester a warda bomberonan yega pa asina logra saca e victima. Na yegada di e bombero nan a libera e victima y ambulans a transporte pa hospital pero escolta pa polis ya cu e victima tabata inquieto.